https://tomakedoniko.blogspot.gr: ΔΕΛΤΙΟ ΕΙΔΗΣΕΩΝ ΠΕΜΠΤΗ 6 ΙΟΥΛΙΟΥ 2017 ΚΑΒΑΛΑ\nΔΕΛΤΙΟ ΕΙΔΗΣΕΩΝ ΠΕΜΠΤΗ 6 ΙΟΥΛΙΟΥ 2017 ΚΑΒΑΛΑ\nΣύντομη επίσκεψη στο βαπτιστήριο της Λυδίας και στο Δημαρχείο έκανε χθες το μεσημέρι ο Γερμανός Υφυπουργός Φούχτελ. Υποστήριξε εκ νέου την προοπτική του θρησκευτικού και ιστορικού τουρισμού, είχε μαζί του σύμβουλο για θέματα διαρροών σε δίκτυα ύδρευσης. Αργότερα χθες βρέθηκε στη Θάσο όπου σήμερα το πρωί θα λάβει μέρος σε σύσκεψη στο Δημαρχείο του νησιού. Ο κ. Φούχτελ μίλησε με καλά λόγια για το Δήμο Θάσου επειδή θα τοποθετήσει σε όλο το δίκτυο φωτισμού λάμπες τύπου led.\nΣτις 10 το πρωί στο ξενοδοχείο Λούσυ αρχίζει συνάντηση για τη διαχείριση απορριμμάτων σε όλη την ΑΜΘ. Θα συμμετάσχει ο αναπληρωτής Υπουργός Περιβάλλοντος Φάμελλος. Αόριστες οι χθεσινές δηλώσεις του Θόδωρου Μαρκόπουλου για τα υπόλοιπα δέντρα πλησίον του δρόμου, στο αντλιοστάσιο της ΔΕΥΑΚ. Ο δημοτικός σύμβουλος Σπύρος Προυσαεύ αναδεικνύει το θέμα της καταλληλότητας του νερού στο Ζυγό. Πρώην πρόεδρος του ιδρύματος Αγία Μαρίνα καταδικάστηκε από το Μονομελές Καβάλας για το χρέος στο ΙΚΑ το 2009 και το 2010. Το ΙΚΑ επέβαλε νέο πρόστιμο στο ίδρυμα 120.000 ευρώ. Χθες στο Μονομελές καταδικάστηκε ιδιοκτήτης σκύλου για επίθεση σε πολίτη, περιστατικό που έγινε τον Μάρτιο του 2016 στη Νέα Καρβάλη.\nΔιέκοψε τη λειτουργία του το αναψυκτήριο της κεντρικής πλατείας. Έκλεισε ένα ακόμη περίπτερο σε κεντρικό σημείο. Αναβλήθηκαν για το τέλος του έτους υποθέσεις χρεών ιδιωτών στο ΙΚΑ, στο Μονομελές. Βασικός λόγος των αναβολών η επικείμενη ευκαιρία νέας ρύθμισης. Αγιασμόςτελέστηκε στο νεότευκτο φέρι μποτ Νικητής. Συνελήφθη 50χρονος κάτοικος Καβάλας κατηγορούμενος για διακίνηση ναρκωτικών. Παράσταση διαμαρτυρίας του ΠΑΜΕ το πρωί στη ΔΕΗ λόγω διακοπής ρεύματος σε οικία. Οι ένοπλες δυνάμεις καθάρισαν τα χόρτα σε ελεύθερους χώρους του στρατοπέδου Ασημακοπούλου. Αύριο ασφαλτόστρωση κοντά στις Καμάρες. ΗΕγνατία Οδός ΑΕ όρισε τα μέλη της επιτροπής που την ερχόμενη εβδομάδα θα δημοπρατήσει το έργο των διοδίων στην Παράκαμψη.\nΤην Κυριακή 16 Ιουλίου στο Φρούριο η 7η συνάντηση πολιτιστικών συνοικιακών συλλόγων της πόλης. Πραγματοποιήθηκε το περασμένο Σαββατοκύριακο διεθνές χριστιανοπαιδαγωγικό συνέδριο που οργάνωσε η Ιερά Μητρόπολη. Μέχρι και σήμερα θα βρίσκονται στην Καβάλα 30 και πλέον ξένοι καθηγητές, φιλοξενούμενοι του 1ου ΕΠΑΛ.\nΤη Δευτέρα 31 Ιουλίου αρχίζει η προετοιμασία για τον ΑΟΚ. Νεαρό ποδοσφαιριστή από τον Άρη Πηγών απέκτησε ο Νέστος. Στον Αετό Ορφανού ο Πτηνόπουλος. Σάββατο και Κυριακή αγώνες μπάσκετ 3Χ3 στην Ελευθερούπολη.


Επιταχύνονται οι εμβολιασμοί -Ανοίγει η πλατφόρμα για τους 30-39, όλες οι λεπτομέρειες - Mesogeios TV\n2021-04-26 | 13:14 by Thanos Tziouvelis\nΑνεβάζει ταχύτητες η επιχείρηση «Ελευθερία», με τους εμβολιασμούς στη χώρα μας το τελευταίο διάστημα να αυξάνονται ραγδαία, αφού σχεδόν 2 εκατομμύρια πολίτες έχουν λάβει τουλάχιστον την α’ δόση του εμβολίου κατά της Covid-19.\nΣύμφωνα με τα στοιχεία, έχουν πραγματοποιηθεί περισσότεροι από 2.758.780 εμβολιασμοί, με 1.964.640 άτομα να έχουν λάβει την 1η δόση και 790.140 και τις δύο δόσεις, ωστόσο μέσα στη Μεγάλη Εβδομάδα αναμένεται να «σηκώσουν μανίκια» περίπου 3 εκατ. άτομα ηλικίας 30-49 ετών προκειμένου να χτιστεί σταδιακά το επιθυμητό τείχος ανοσίας που θα επιτρέψει την επιστροφή στην κανονικότητα.\nΑναλυτικότερα, από αύριο, Μ. Τρίτη (27/4), αναμένεται να ανοίξει η πλατφόρμα για την ηλικιακή ομάδων των 30-39 και μια ημέρα αργότερα θα ξεκινήσουν οι εμβολιασμοί. Σειρά θα πάρουν οι ηλικιακές ομάδες 40-44 χρόνων και 45-49 χρόνων, με επικρατέστερη ημέρα για το άνοιγμα των ραντεβού τη Μ. Παρασκευή. Υπενθυμίζεται ότι από το περασμένο Σάββατο έχει ανοίξει η πλατφόρμα για τις ηλικίες ηλικίας 50-54.\n«Δίνεται η ευκαιρία μετά και την περίσσεια αποθεμάτων της AstraZeneca να εμβολιαστούν με το εμβόλιο», είπε ο υπουργός Υγείας, Βασίλης Κικίλιας, αναφορικά με το άνοιγμα της πλατφόρμας για άτομα άνω των 30 ετών. «Αυτή η ηλικία σε ένα εύλογο χρονικό διάστημα θα εμβολιάζεται και αυτή με όλα τα εμβόλια», συνέχισε χαρακτηριστικά.\nΣτη μάχη του εμβολιασμού θα μπει από τις 5 Μαΐου και το μονοδοσικό εμβόλιο της Johnson & Johnson. Μετά την έγκριση του ΕΜΑ, ο σχεδιασμός για τη χρήση του συγκεκριμένου εμβολίου θα ξεκινήσει κανονικά, με τον Μ. Θεμιστοκλέους να αναφέρει ότι μετά το Πάσχα θα ξεκινήσει η χορήγησή του στους πολίτες. Ακόμη, ο γενικός γραμματέας Πρωτοβάθμιας Φροντίδας Υγείας ανέφερε πως το ποσοστό εμβολιασμού στις ηλικιακές ομάδες για τις οποίες έχει ανοίξει η πλατφόρμα ξεπερνά το 60%, ποσοστό που δεν έχει μεγάλη απόκλιση από την υπόλοιπη Ευρώπη.\nΔίνεται η δυνατότητα για μέχρι δύο αλλαγές. Για τους πολίτες που δεν είναι εξοικειωμένοι με τα τεχνολογικά μέσα δίνεται η δυνατότητα για ραντεβού με μια επίσκεψη στα ΚΕΠ ή σε κάποιο φαρμακείο ή μέσω της εγγραφής τους στην άυλη συνταγογράφηση. Σημειώνεται ότι μέσω της εφαρμογής των ραντεβού προγραμματίζεται ταυτόχρονα και ο επαναληπτικός εμβολιασμός.\nΗ κυβέρνηση ποντάρει στη μαζική χρήση του εμβολίου για τους πολίτες, ώστε να μπορέσει η χώρα να κινηθεί και πάλι ελεύθερα, χωρίς περιορισμούς, για να ενισχυθεί έτσι και η οικονομία. Κατά τη διάρκεια επίσκεψής του στη Θεσσαλονίκη, ο Κυριάκος Μητσοτάκης έκανε για άλλη μία φορά έκκληση στους πολίτες να μη διστάζουν να εμβολιαστούν.\n«Θέλω και εδώ από τη Θεσσαλονίκη να επαναλάβω την έκκλησή μου ειδικά στους συμπολίτες μας οι οποίοι ανήκουν στην κατηγορία των ευπαθών, δηλαδή στους πιο ηλικιωμένους συμπολίτες μας, σε αυτούς που έχουν υποκείμενα νοσήματα: μην διστάσετε να εμβολιαστείτε. Ένα απλό τσίμπημα μπορεί να σας γλιτώσει από μία πολύ μεγάλη περιπέτεια. Είναι πολύ ενθαρρυντικό ότι η επιχείρηση Ελευθερία είναι υποδειγματικά οργανωμένη κατά γενική ομολογία, είναι πολύ ενθαρρυντικό ότι προσθέτουμε πια πολύ περισσότερα εμβόλια ειδικά τους επόμενους δύο μήνες», ανέφερε ο πρωθυπουργός.\nΠηγή: iefimerida.gr – https://www.iefimerida.gr/ellada/anoigei-i-platforma-gia-30-39-leptomereies\nεμβολιασμοί ΕΜΒΟΛΙΟ Κορονοϊός κορωνοϊός


Ανανέωσαν Κατσίκιας – Προβατίδης! « Ιωνικός\nΑνανέωσαν Κατσίκιας – Προβατίδης!\nΣε ακόμα δύο ανανεώσεις παικτών προχώρησε ο Ιωνικός, καθώς για έναν ακόμα χρόνο θα βρίσκονται στην Νίκαια ο Μιχάλης Κατσίκιας και ο Στάθης Προβατίδης διατηρώντας ακαίρεα την αμυντική γραμμή των κυανόλευκων.\nΟ Κατσίκιας αποτελεί παίκτη εργαλείο στα χέρια κάθε προπονητή, καθώς αγωνίζεται με την ίδια επιτυχία τόσο στην αριστερή όσο και στην δεξιά πτέρυγα του γηπέδου, είτε με καθαρά αμυντικά καθήκοντα είτε σαν χαφ. Την προηγούμενη σεζόν χαρακτηρίστηκε από τους διακριθέντες του πρωταθλήματος πετυχαίνοντας μάλιστα και γκολ σπάνιας ομορφιάς για τα γήπεδα της Γ’ Εθνικής κατηγορίας. Αγωνίστηκε σε 26 παιχνίδια ενώ ήταν δεύτερος σκόρερ στην ομάδα μας πετυχαίνοντας συνολικά 6 γκολ. Έχει επίσης αγωνιστεί σε Γλυφάδα, Κηφισιά και Πανελευσινιακό.\nΓια τον Προβατίδη το βιογραφικό του από μόνο του καταδεικνύει την εμπειρία που προσδίδει στην αμυντική γραμμή των μπλε. Έχοντας αγωνιστεί σε Εθνικό Αστέρα, Προοδευτική, Θρασύβουλο, Αχαρναϊκό,Διαγόρα Ρόδου και Καλλονή, θα είναι για ακόμα μία χρονιά ο παίκτης από τον οποίο θα πηγάζει η ηρεμία και η σταθερότητα στην άμυνα του Ιωνικού. Την προηγούμενη σεζόν αγωνίστηκε σε 27 παιχνίδια και διακρίθηκε για την μαχητικότητά του.\nΜε αυτό τον τρόπο η Διοικούσα Επιτροπή κάνει πράξη την δέσμευσή της για διατήρηση ενός ποιοτικού βασικού κορμού, ενώ παράλληλα συνεχίζονται οι συζητήσεις και με άλλους παίκτες από την περσινή σεζόν.


Κωνσταντίνος Λεβαντής | Η ΠΟΛΗ ΜΑΣ\nAll posts tagged Κωνσταντίνος Λεβαντής\nΔημήτρης Λουκάς: Η τακτική του κυρίου Λεβαντή είναι να καταγγέλλει τους πάντες και τα πάντα για να επιβραδύνει το έργο της Δημοτικής Αρχής.\nPosted by Η ΠΟΛΗ ΜΑΣ - ΛΑΥΡΙΟ on 09/07/2017\nPosted in: Ανακοινώσεις,Δημοτικές Παρατάξεις,Καμάριζα,Κερατέα,Κοινωνικά,Λαύριο,Οικονομία,Τοπικά Νέα.\tTagged: Δήμαρχος Λαυρεωτικής,Δημήτρης Λουκάς,Κωνσταντίνος Λεβαντής.\n«Λαγός τη φτέρη έτριβε, κακό του κεφαλιού του»\nΟ ενορχηστρωτής της παράστασης κύριος Λεβαντής, αντί να ανταποκριθεί στο θεσμικό του ρόλο, έσπευσε να βγάλει ανακοίνωση στην οποία μας καταλογίζει διάφορα αποκυήματα της φαντασίας του, αποδεικνύοντας ότι εκτός από ανίκανος επικεφαλής της αντιπολίτευσης, είναι και πολύ κακός ηθοποιός.\nΣτην προσπάθειά του να επιβιώσει πολιτικά, δεν δίστασε να μας καταλογίσει θέματα από το 2000.Ξεχνά όμως, ότι από τότε έχει μεσολαβήσει η δική του καταστροφική και ανύπαρκτη διοίκηση του Δήμου και ότι εμείς αναλάβαμε το Σεπτέμβρη του 2014.\nΜας εγκαλεί, γιατί χαρακτηρίσαμε την σωματική βία που χρησιμοποίησε τακτική νύχτας. Συγγνώμη που δεν την χαρακτηρίσαμε πολιτισμένο διάλογο.\nΜας εγκαλεί, γιατί αναφέραμε, ότι εξυπηρετεί επιχειρηματικά συμφέροντα ενώ ο ίδιος είπε, ότι δημιουργούμε πρόβλημα σε συγκεκριμένο επιχειρηματία .Συγγνώμη κύριε Λεβαντή που δεν τον αφήνουμε να έχει μονοπώλιο.\nΜας εγκαλεί, γιατί δεν ξεκίνησαν τα έργα των 30.000.000 που εξασφαλίσαμε. Τουλάχιστον εμείς τα εξασφαλίσαμε κύριε Λεβαντή και μέχρι τις εκλογές θα τα βλέπετε ένα – ένα να υλοποιούνται. Γνωρίζουμε καλά ότι σας δυσαρεστεί αυτό. Κουράγιο…\nΟ κύριος Λεβαντής απέφυγε να απαντήσει για την ταμπακιέρα και αποφάσισε να ρίξει την μπάλα στην εξέδρα με αοριστολογίες . Για ακόμα μια φορά, δεν τιμά τον αντιπολιτευτικό του ρόλο.\nΝα είναι σίγουρος ότι, οι δημότες της Λαυρεωτικής θα ενημερωθούν πλήρως για το ποια είναι ακριβώς η αντιπολιτευτική τακτική του.\nΑλλά όπως έχουμε ήδη πει, στη Δημοκρατία δεν υπάρχουν αδιέξοδα. Οι αποφάσεις θα παρθούν και ο κύριος Λεβαντής θα μείνει μόνος συντροφιά με τα δικά του πολιτικά αδιέξοδα.\nΈνα μεγάλο ευχαριστώ στον κύριο Λεβαντή για τις ανακοινώσεις του. Μας προσφέρει μια ευχάριστη νότα διασκέδασης στον σκληρό αγώνα της καθημερινότητας.\nPosted by Η ΠΟΛΗ ΜΑΣ - ΛΑΥΡΙΟ on 08/07/2017\nPosted in: Ανακοινώσεις,Δημοτικές Παρατάξεις,Η ΠΟΛΗ ΜΑΣ,Καμάριζα,Κερατέα,Κοινωνικά,Λαύριο,Τοπικά Νέα.\tTagged: Δήμος Λαυρεωτικής,Δημήτρης Λουκάς,Κωνσταντίνος Λεβαντής,Νέα Εποχή.\nΑπάντηση στο Δ. Λουκά\nΟ μεγάλος του καημός βέβαια είναι που δεν τον αφήνουμε να προχωρήσει το διαγωνισμό για τις καντίνες. Ένα διαγωνισμό που όπως ισχυρίζεται θα φέρει στα ταμεία του Δήμου 130.000 ευρώ και θα δώσει εργασία σε 100 νέους ανθρώπους!!!! Γιατί δεν λέει την αλήθεια; Τα λεφτά, αν έρθουν δεν θα πάνε στο Δήμο αλλά στη Δ.ΑΝ.ΕΤ.Α.Λ.. Όσο για τις θέσεις εργασίας, αναλογούν σε 12 εργαζόμενους ανά καντίνα!!!! Πού νομίζει ότι περνάνε τέτοια παραμύθια; Χρησιμοποιεί και άλλο ψεματάκι για να αποδείξει πόσο κακοί είμαστε. Υποστηρίζει ότι τον ζηλεύουμε που αυτός θα πάρει(;;) 130.000 ευρώ, ενώ εμείς εισπράξαμε μόνο 7.000!!! Ξέχασε ένα μηδενικό, γιατί για τις τρεις παραλίες που νομιμότατα δημοπράτησε ο Δήμος και όχι κάποια δημοτική επιχείρηση εισπράτταμε 70.000 ευρώ το χρόνο. Ο άνθρωπος έχει πάρει διαζύγιο από την αλήθεια και την πραγματικότητα. Και στο συγκεκριμένο θέμα, αυτός απέφυγε τη συζήτηση και το διάλογο επιβάλλοντας στον Πρόεδρο του Δημοτικού Συμβουλίου να αποχωρήσει από τη Συνεδρίαση για να μη συζητηθεί το θέμα. Ήδη, καταγγείλαμε τη στάση του Προέδρου στην Αποκεντρωμένη Διοίκηση και δηλώνουμε και πάλι ότι θα εξαντλήσουμε κάθε μέσο για να υπερασπιστούμε τη νομιμότητα. Ο Δήμος δεν είναι τσιφλίκι του Λουκά και της παρέας του.\nPosted by Η ΠΟΛΗ ΜΑΣ - ΛΑΥΡΙΟ on 30/06/2017\nPosted in: Ανακοινώσεις,Δημοτικές Παρατάξεις,Η ΠΟΛΗ ΜΑΣ,Καμάριζα,Κερατέα,Κοινωνικά,Λαύριο,Οικονομία,Τοπικά Νέα.\tTagged: Δ.ΑΝ.ΕΤ.Α.Λ,Δήμος Λαυρεωτικής,Δημοτική Καινοτομία,Κωνσταντίνος Λεβαντής,Νέα Εποχή.\nΩΣ ΕΔΩ ΚΥΡΙΕ ΛΟΥΚΑ !\nΘΑ ΥΠΕΡΑΣΠΙΣΤΟΥΜΕ ΤΑ ΣΥΜΦΕΡΟΝΤΑ ΤΟΥ ΔΗΜΟΥ ΚΑΙ ΤΗ ΝΟΜΙΜΟΤΗΤΑ\nΣτο σημερινό Δελτίο Τύπου της Παράταξής του, που ανάρτησε και στην ιστοσελίδα του Δήμου(!), ο Δ. Λουκάς ακολουθεί για μια ακόμη φορά την πάγια τακτική του να χρησιμοποιεί ύβρεις και ψέματα εναντίον μας με στόχο να συσκοτίσει την πραγματικότητα και να καλύψει τις ευθύνες του.\nΗ επιμονή του Δ. Λουκά να προχωρήσει, στις 28.06.2017, σε δεύτερο διαγωνισμό για την τοποθέτηση καντινών και ομπρελών σε 14 παραλίες μέσω της Δ.ΑΝ.ΕΤ.Α.Λ. παρά την ακύρωση του πρώτου από την Αποκεντρωμένη Διοίκηση Αττικής, την αποδοχή των ασφαλιστικών μέτρων από τη δικαιοσύνη και τις αντιδράσεις συλλόγων, φορέων, επαγγελματιών και πολιτών, υποχρέωσε δώδεκα Δημοτικούς Συμβούλους από τις παρατάξεις της μειοψηφίας και τους ανεξάρτητους να ζητήσουν, από τις 20.06.2017, να τεθεί και να συζητηθεί το θέμα στο Δημοτικό Συμβούλιο εντός έξη ημερών, όπως προβλέπει ο νόμος.\nΣύμφωνα με το νόμο, το θέμα θα έπρεπε με ευθύνη του Προέδρου του Δημοτικού Συμβουλίου να συζητηθεί μέχρι τις 26.06.2017. Δηλαδή, πριν την ημέρα του νέου διαγωνισμού.\nΠαραβαίνοντας το νόμο, ο Πρόεδρος κάλεσε συνεδρίαση με δύο ημέρες καθυστέρηση για να συζητηθεί το θέμα μετά ολοκλήρωση του διαγωνισμού και να βρεθεί το Δημοτικό Συμβούλιο προ τετελεσμένων γεγονότων.Στην έναρξη της συζήτησης του θέματος, ο Πρόεδρος παρουσιάζοντας μια δήθεν γνωμοδότηση νομικού συμβούλου δήλωσε ότι θεωρεί το Δημοτικό Συμβούλιο αναρμόδιο να κρίνει αποφάσεις της δημοτικής επιχείρησης και δεν θα επιτρέψει τη συζήτηση του θέματος.\nΗ εξοργιστικά αντιθεσμική και παράνομη άποψη του Προέδρου που έτυχε της αποδοχής του Δημάρχου, προκάλεσε τη σφοδρή αντίδραση της πλειοψηφίας των παρόντων δημοτικών συμβούλων και των πολιτών που παρακολουθούσαν τη συνεδρίαση.\nΗ αποχώρηση του Προέδρου μετά από εντολή του Δημάρχου, προκάλεσε σκόπιμα και τη διακοπή της συνεδρίασης.\nΌλα ήταν προγραμματισμένα, όπως και η βλάβη που δεν επέτρεψε τη μετάδοση της συζήτησης από το διαδίκτυο, για να αποφύγει ο Λουκάς την καταδίκη των ενεργειών του να «προικίσει» τη Δ.ΑΝ.ΕΤ.Α.Λ. σε βάρος του Δήμου και να της φτιάξει ταμείο. Μετά την παραχώρηση για εκμετάλλευση ακόμη και του ιστορικού Πρώτου Δημοτικού Σχολείου του Λαυρίου μαζί με όλα τα ακίνητα του δήμου, προχωρά παράνομα στην παραχώρηση και «δήθεν» κοινόχρηστων χώρων για καντίνες, αγνοώντας τα προβλήματα που θα δημιουργηθούν σε κατοίκους, επισκέπτες, υπάρχουσες επιχειρήσεις και ακόμα και σε όσους συμμετέχουν στο διαγωνισμό.\nΔηλώνουμε, ότι θα εξαντλήσουμε κάθε μέσο για να υπερασπιστούμε τη νομιμότητα και για να μην επιτρέψουμε στον Λουκά και την παρέα του να θεωρούν το δήμο τσιφλίκι τους.\nΘεωρούμε συνυπεύθυνους για ότι ζημιά προκύψει για το Δήμο, από την υλοποίηση των συγκεκριμένων παράνομων αποφάσεων, τα μέλη του Δημοτικού Συμβουλίου και του Διοικητικού Συμβουλίου της Δ.ΑΝ.ΕΤ.Α.Λ. που τις ψήφισαν και τις αποδέχτηκαν.\nΤις επόμενες ημέρες θα καταθέσουμε Πρόταση Μομφής εναντίον του Προέδρου και θα ζητήσουμε από το Δημοτικό Συμβούλιο να λάβει απόφαση για έναρξη πειθαρχικής δίωξης εναντίον του, επιδιώκοντας παράλληλα την ακύρωση των αποφάσεων της Δ.ΑΝ.ΕΤ.Α.Λ.\nΕπιτέλους όλοι οι Δημοτικοί Σύμβουλοι, ακόμη και όσοι παραμένουν ακόμα στην παράταξη του Λουκά, πρέπει να πάρουν ξεκάθαρη θέση απέναντι στη συμπεριφορά και τον τρόπο διοίκησης του Δ. Λουκά και της παρέας του.\nΌσον αφορά τους χαρακτηρισμούς και τις κατηγορίες που μας προσάπτει, ας κοιτάξει τον καθρέφτη του γιατί του ταιριάζουν γάντι.\nΓια την ώρα, τον προκαλώ να μας πει για ποιό λόγο έγινε η έφοδος της Οικονομικής Αστυνομίας στο Δήμο πριν λίγες ημέρες, να μας ενημερώσει πότε ξεκινούν τα έργα των 30.000.000 ευρώ που έχει εξασφαλίσει όπως δηλώνει και πότε θα παρουσιάσει τους Οικονομικούς Απολογισμούς για το 2015 και 2016.\nΚαι να τον ενημερώσω ότι ο Λεβαντής και οι συνεργάτες του δεν έστησαν ποτέ εταιρείες που στοίχισαν εκατομμύρια ευρώ στους δημότες, ούτε έκαναν μπίζνες με «επενδυτές» τύπου Καπερώνη.\nVideo από την Ενημέρωση του Κωνσταντίνου Λεβαντή στις 5 Φεβρουαρίου 2016 στο Πνευματικό Κέντρο Κερατέας.\nPosted in: Ανακοινώσεις,Δημοτικές Παρατάξεις,Κοινωνικά,Οικονομία,Πολιτικά.\tTagged: Κωνσταντίνος Λεβαντής,Κερατέα,Νέα Εποχή.\nΟ Κωνσταντίνος Λεβαντής ενημέρωσε τους πολίτες για τα κύρια θέματα της περιοχής μας, την Παρασκευή 5 Φεβρουαρίου 2016 στο Πνευματικό Κέντρο Κερατέας.\nΠαρακολουθείστε παρακάτω σε video ολόκληρη την ομιλία.\n25 Χρόνια ΝΕΑ ΕΠΟΧΗ: Ολόκληρη η ομιλία του Κωνσταντίνου Λεβαντή για την ενημέρωση των πολιτών στην Κερατέα.\nPosted by Η ΠΟΛΗ ΜΑΣ - ΛΑΥΡΙΟ on 08/02/2016\nPosted in: Ανακοινώσεις,Δημοτικές Παρατάξεις,Η ΠΟΛΗ ΜΑΣ,Καμάριζα,Κοινωνικά,Λαύριο,Οικονομία,Πολιτικά.\tTagged: Δήμος Λαυρεωτικής,Ενημέρωση πολιτών,Κωνσταντίνος Λεβαντής,Κερατέα,Νέα Εποχή.\nΑΠΟ ΤΟΝ ΚΩΝΣΤΑΝΤΙΝΟ ΛΕΒΑΝΤΗ\nΟ Κωνσταντίνος Λεβαντής ενημέρωσε τους πολίτες για τα κύρια θέματα της περιοχής μας, την Παρασκευή 5 Φεβρουαρίου 2016 στο Πολιτιστικό Κέντρο Κερατέας.\nΚατά τη διάρκεια της ομιλίας του αναφέρθηκε στον τρόπο διοίκησης του Καλλικρατικού Δήμου Λαυρεωτικής κατά την περίοδο 2011-2014 καθώς και στην παρουσία της παράταξης και τον ρόλο της από τον Σεπτέμβριο του 2014 μέχρι σήμερα, αναδεικνύοντας τις ποιοτικές διαφορές που τον διακρίνουν από την παρούσα δημοτική αρχή.\nΟ επικεφαλής της παράταξης «Νέα Εποχή», αναφερόμενος στη σημερινή δημοτική αρχή δήλωσε μεταξύ άλλων ότι κάθε μέρα που περνάει, γίνονται και περισσότερο επικίνδυνοι. Αγνοούν τις ανάγκες και τα προβλήματα των κατοίκων της περιοχής, επιδιώκοντας την αύξηση των δημοτικών τελών και το χάρισμα εκατοντάδων χιλιάδων σε πρώην και νυν συνεργάτες τους.\nΠαρουσιάστηκαν σαν «παντογνώστες», «νοικοκύρηδες», «έμπειροι», με «αρχές και αξίες» αλλά από την πρώτη μέρα έδειξαν το πραγματικό τους πρόσωπο.\nΑλαζονεία, οικογενειοκρατία, βόλεμα των δικών τους ανθρώπων, ανάθεση εργασιών σε πρόσωπα και εταιρείες από άλλες περιοχές που μόνο αυτοί γνωρίζουν, υποκρισία και ψέματα, ανυπαρξία έργου.\nΤο μόνο ουσιαστικό έργο αυτής της περιόδου, είναι ο καθαρισμός των κοινόχρηστων χώρων της Κερατέας, του Λαυρίου και του Αγίου Κωνσταντίνου την άνοιξη του 2015. Κι αυτό υλοποιήθηκε και πληρώθηκε από τον κύριο Μαρτίνο.\nΑναφέρθηκε επίσης, στην 25ετή πορεία της δημοτικής παράταξης «Νέα Εποχή», στις αρχές και αξίες που την χαρακτηρίζουν, ευχαριστώντας όλους όσους στελέχωσαν τους συνδυασμούς της παράταξης όλα αυτά τα χρόνια και την εκπροσώπησαν στο δημοτικό συμβούλιο, στα τοπικά συμβούλια, στα νομικά πρόσωπα, σε κάθε φορέα.\nΚλείνοντας, κάλεσε όλους όσους πιστεύουν στο μέλλον και την προοπτική της Λαυρεωτικής, και ιδιαίτερα τις νεότερες γενιές να αντισταθούν, να οργανωθούν και να πάρουν πάνω τους τον αγώνα, δηλώνοντας ότι η «Νέα Εποχή» θα στηρίξει και θα εγγυηθεί τη δημιουργία μιας ευρείας ενωτικής συσπείρωσης που θα διεκδικήσει και θα κερδίσει το Δήμο και θα γυρίσει σελίδα στη Λαυρεωτική.\nΔιαβάστε παρακάτω ολόκληρη την ομιλία του κ. Κωνσταντίνου Λεβαντή\nΣας καλωσορίζω απόψε σ’ αυτή την αίθουσα, με συγκίνηση και υπερηφάνεια, γιατί ήταν ένα από τα πρώτα μας έργα.\nΗ παρουσία σας αποδεικνύει τους δεσμούς που υπάρχουν μεταξύ μας, αλλά και το ενδιαφέρον όλων μας για το παρόν και το μέλλον του τόπου μας.\nΑπόψε βρίσκομαι εδώ, με την ιδιότητα του επικεφαλής της Αντιπολίτευσης στο Δημοτικό Συμβούλιο. Αυτή ήταν η ετυμηγορία των δημοτών της Λαυρεωτικής τον Μάιο του 2014.\nΉταν αποτέλεσμα του διαρκούς πολέμου και της λάσπης εναντίον μας, των ψεύτικων υποσχέσεων αλλά και των συναλλαγών των αντιπάλων μας τη δεύτερη Κυριακή.\nΔηλώσαμε τότε ότι, σεβόμενοι το αποτέλεσμα, συνεχίζουμε να αγωνιζόμαστε για την περιοχή μας με τον ίδιο τρόπο που το κάναμε από τα νεανικά μας χρόνια, από οποιαδήποτε θέση και παρά το όποιο προσωπικό κόστος.\nΕπιλέξαμε συνειδητά, να δώσουμε την απαραίτητη πίστωση χρόνου στη νέα δημοτική αρχή. Να δούμε πώς θα προχωρήσει, το δρόμο που θα ακολουθήσει και μετά να τοποθετηθούμε υπεύθυνα και αναλυτικά.\nΌμως δεν πάει άλλο. Αρκετά. Κάθε μέρα που περνάει, γίνονται και περισσότερο επικίνδυνοι.\nΑγνοούν τις ανάγκες και τα προβλήματα των κατοίκων της περιοχής, επιδιώκοντας την αύξηση των δημοτικών τελών και το χάρισμα εκατοντάδων χιλιάδων σε πρώην και νυν συνεργάτες τους.\nΑπέκλεισαν την παράταξή μας από τη διοίκηση της ΔΕΥΑΤΗΛ, του Αναπτυξιακού Συνδέσμου, της ΒΕΠΕ δημιουργώντας στεγανά και επιδιώκοντας την απομόνωσή μας. Αρνούνται να μας ενημερώσουν για τρέχοντα ζητήματα του Δήμου.\nΉδη τέσσερις δημοτικοί σύμβουλοι έχουν αποχωρήσει από την παράταξη του κυρίου Λουκά, καταδικάζοντας την πορεία και τη συμπεριφορά του.\nΜε τη σημερινή συγκέντρωση, ξεκινάμε μία νέα προσπάθεια για να δημιουργηθούν οι προοπτικές ανατροπής της σημερινής δημοτικής αρχής. Μια προσπάθεια που απαιτεί την συνεργασία όλων όσων βλέπουν την καταστροφική για τον τόπο πορεία τους και κυρίως την ουσιαστική και ενεργό συμμετοχή των νεώτερων γενεών.\nΕίμαστε αποφασισμένοι, το ρόλο που μας αναθέσατε στις τελευταίες εκλογές να τον παίξουμε σωστά.\nΝα τιμήσουμε την ψήφο των συνδημοτών μας. Μέσα και έξω από το Δημοτικό Συμβούλιο.\nΝα ενημερώνουμε και να απαντάμε σε όλα. Να υπερασπίσουμε το έργο μας, την προσωπική μας διαδρομή και αξιοπρέπεια.\nΝα συνεχίσουμε τον αγώνα για την ανάπτυξη του τόπου μας.\nΑγαπητοί Φίλοι, Την 1η Ιανουαρίου 2011 αναλάβαμε την Διοίκηση του νεοσύστατου Καλλικρατικού Δήμου Λαυρεωτικής κυριολεκτικά μέσα σε «πόλεμο». Τα ΜΑΤ και οι δυνάμεις καταστολής του κράτους είχαν εισβάλει στην Κερατέα και στο Οβριόκαστρο προκειμένου να κατασκευαστεί ο ΧΥΤΑ, ο Δήμος είχε κοπεί στα δύο και βρισκόμασταν σε κατάσταση έκτακτης ανάγκης για 128 ημέρες. Μέσα λοιπόν σε αυτήν την πρωτόγνωρη για την περιοχή μας ανώμαλη κατάσταση και παράλληλα με τις καθημερινές προσπάθειές μας να φύγουν τα ΜΑΤ από την Κερατέα και να αποτρέψουμε να γίνει ο τόπος μας σκουπιδότοπος, έπρεπε να συστήσουμε από την αρχή τον νέο Δήμο Λαυρεωτικής, να ενοποιήσουμε τις υπηρεσίες των δύο παλαιών Δήμων Κερατέας, Λαυρίου και της Κοινότητας του Αγίου Κωνσταντίνου, να κατατάξουμε τους υπαλλήλους στις νέες τους θέσεις, να συγχωνεύσουμε τα Νομικά Πρόσωπα του Δήμου και να συστήσουμε νέα, να αλλάξουμε γενικά όλες τις δομές του Δήμου, ώστε να λειτουργήσουν μέσα στα πλαίσια του νέου Νόμου Καλλικράτη.\nΕνδεικτικό της κατάστασης που βρήκαμε στις αρχές του 2011 ήταν ότι δεν υπήρχε καν συγκροτημένο γραφείο Δημοτικού Συμβουλίου και προσωπικό που να το στελεχώνει, δεν υπήρχε ηλεκτρονικό αρχείο αποφάσεων. Και όπως γνωρίζετε χωρίς Γραφείο Δημοτικού Συμβουλίου δεν μπορεί να γίνουν συνεδριάσεις, δεν μπορεί να ληφθούν αποφάσεις και να λειτουργήσει ο Δήμος. Η σύσταση της δομής αυτής, όπως και των υπολοίπων, έγιναν εξ ολοκλήρου από την αρχή.\nΗ χρονοβόρα και επίπονη αυτή διαδικασία αλλαγής και δημιουργίας των υπηρεσιών και των δομών του νέου Καλλικρατικού Δήμου ολοκληρώθηκε τον Ιούλιο του έτους 2012.\nΣας θυμίζω ότι η διάρκεια της δικής μας θητείας ήταν μόλις 3,5 χρόνια. Προσπαθήσαμε λοιπόν σε αυτό το πραγματικά πολύ μικρό διάστημα που είχαμε, για τα προβλήματα που έπρεπε να λύσουμε και τα πράγματα που έπρεπε να κάνουμε, να εξυγιάνουμε οικονομικά τον Δήμο, να ομαλοποιήσουμε την λειτουργία των υπηρεσιών του και να βάλουμε τις βάσεις για την περαιτέρω κοινωνική, οικονομική και πολιτιστική του ανάπτυξη. Πραγματικά το διάστημα των 3,5 αυτών δύσκολων χρόνων, ένοιωθα μαζί με τους συνεργάτες μου, σαν τους σκαπανείς σε δύσβατα μονοπάτια, που μοναδικός τους σκοπός είναι να ανοίξουν και να στρώσουν τον δρόμο.\nΚαι αυτόν τον δρόμο, μετά από μεγάλο και δύσκολο αγώνα, καταφέραμε να τον ανοίξουμε και να τον στρώσουμε προκειμένου να προχωρήσει και να αναπτυχθεί ο Δήμος Λαυρεωτικής.\nΑυτόν τον ανοιχτό και στρωμένο δρόμο παραδώσαμε και παρέλαβε από εμάς η νέα Δημοτική Αρχή, ο κ. Λουκάς, παρά την προσπάθειά του να διαστρεβλώσει και να παραποιήσει την αλήθεια.\nΗ αλήθεια λοιπόν είναι αυτή και δεν μπορεί να την αμφισβητήσει κανείς. Μας κατηγόρησε ο κ. Λουκάς στον απολογισμό του, ότι εμείς σήμερα ασκούμε στείρα και μη δημιουργική αντιπολίτευση γιατί δεν ψηφίζουμε όλα τα θέματα που συζητούνται στο Δημοτικό Συμβούλιο.\nΤου απαντάμε λοιπόν, ότι εμείς έχουμε διαφορετική αντίληψη για τον ρόλο της αντιπολίτευσης, όπως τον εννοεί ο κ. Λουκάς. Ο ίδιος θα θεωρούσε δημιουργική και εποικοδομητική μία αντιπολίτευση, η οποία θα επικροτούσε και θα χειροκροτούσε τις ενέργειές του και τις προσπάθειές του να ψηφίσουμε θέματα στο Δημοτικό Συμβούλιο τα οποία κινούνται στα όρια της νομιμότητας και κάτω από αυτά και πολλές φορές θίγουν τα συμφέροντα του Δήμου και των δημοτών.\nΦυσικά λοιπόν και δεν θα ψηφίσουμε ποτέ θέματα που έρχονται προς συζήτηση στο Δημοτικό Συμβούλιο με ελλείψεις, χωρίς εισηγήσεις από τις αρμόδιες υπηρεσίες και χωρίς υπογραφές από τους αρμόδιους υπαλλήλους. Δεν θα ψηφίσουμε ποτέ θέματα που έρχονται στο Δημοτικό Συμβούλιο με τέτοια προχειρότητα και τόσες ελλείψεις, σε σημείο που έχουν αντιδράσει και οι Δημοτικοί Σύμβουλοι της πλειοψηφίας και έχει αναγκασθεί ο ίδιος ο κ. Λουκάς να τα αποσύρει ή να αναβάλει την συζήτησή τους. Δεν θα ψηφίσουμε ποτέ θέματα που θίγουν τα συμφέροντα του Δήμου.\nΔεν θα ψηφίσουμε ποτέ θέματα, όπως το να βγεί παράνομα μία παραλία, όπως η Πουνταζέζα, σε διαγωνισμό, η οποία στην συνέχεια δόθηκε με αδιαφανείς διαδικασίες από τον ίδιο τον κ. Λουκά σε ιδιώτη, αντί ποσού 5.000 ευρώ, το οποίο ουδέποτε εισέπραξε ο Δήμος.\nΔεν θα ψηφίσουμε ποτέ θέματα που θίγουν τους πολίτες σε μία τόσο δύσκολη οικονομική κατάσταση, όπως τις αυξήσεις που ζητούσε ο κ. Λουκάς για το 2016, των Δημοτικών τελών καθαριότητας, των τελών για τα πεζοδρόμια, των τελών για τα νεκροταφεία.\nΕμείς ως αντιπολίτευση ασκούμε και θα συνεχίσουμε να ασκούμε το καθήκον μας, με υψηλό αίσθημα ευθύνης και συνέπειας, με αποκλειστικό σκοπό την προάσπιση των συμφερόντων του Δήμου και των πολιτών.\nΓια τον λόγο αυτό με δική μας πρωτοβουλία υποβάλλαμε στην Πρόεδρο του Δημοτικού Συμβουλίου αιτήσεις με υπογραφές Δημοτικών Συμβούλων της αντιπολίτευσης, αλλά και Δημοτικών Συμβούλων της συμπολίτευσης, για να συζητηθούν στο Δημοτικό Συμβούλιο τα θέματα της εγκατάστασης μεταναστών και προσφύγων στο εργοστάσιο της πρώην ΕΒΟ – ΠΥΡΚΑΛ, και να συζητηθεί το θέμα της Δημοτικής Επιχείρησης Ύδρευσης, Αποχέτευσης και Τηλεθέρμανσης Λαυρεωτικής με την επωνυμία «Δ.Ε.Υ.Α.ΤΗ.Λ.» και να αποτρέψουμε την μεταβίβαση των δικτύων ύδρευσης, αποχέτευσης και του Βιολογικού της Κερατέας, δηλαδή των περιουσιακών στοιχείων του Δήμου, σε μία οικονομικά επισφαλή και Δημοτική Επιχείρηση.\nΣτον απολογισμό που παρουσίασε ο κ. Λουκάς πριν ένα μήνα στο Παλαιό Μηχανουργείο στο Λαύριο, προσπάθησε να παρουσιάσει για μία ακόμη φορά τη δική του εικονική πραγματικότητα.\nΌλα πριν και μετά από αυτόν είναι χάος και μηδέν. Μόνο αυτός κάνει έργο, ξέρει να διοικεί και να υπερασπίζεται τα συμφέροντα του Δήμου και της περιοχής.\nΙσχυρίστηκε ότι «εφαρμόζει ένα μοντέλο διοίκησης που στηρίζεται σε αρχές, αξίες και διαφάνεια».\nΌτι η πολιτική του «υπερβαίνει τις μικροπαραταξιακές σκοπιμότητες και στηρίζεται στην ισότιμη μεταχείριση ώστε να μην υπάρχουν πολίτες πρώτης και δεύτερης κατηγορίας, να μην υπάρχουν υποβαθμισμένες περιοχές».\nΈφτασε στο σημείο να μιλήσει ακόμα και για την «ανιδιοτελή προσφορά με πρόταγμα την υπεράσπιση του δημοσίου συμφέροντος έναντι κάθε προσωπικής ματαιοδοξίας» του ίδιου και των συνεργατών του και των μελών της παράταξής του.\nΑυτά είπε και κρυφογέλαγαν ακόμα και οι δικοί του. Θα ασχοληθούμε αργότερα με όλα αυτά, γιατί δεν είναι αστεία, δυστυχώς, είναι τραγικά και επικίνδυνα.\nΑς ξεκινήσουμε όμως με το τι παρέλαβε, τι έκανε και τι σχεδιάζει ο κ. Λουκάς μαζί με την παρέα του.\nΑξίζει να σας κουράσω λίγο, γιατί αποτελούν μνημεία υποκρισίας, διαστρέβλωσης της πραγματικότητας και στρουθοκαμηλισμού. Ξεπερνάει για μια ακόμα φορά τον εαυτό του.\nΣχετικά με την οικονομική κατάσταση του Δήμου, ισχυρίζεται ότι νοικοκύρεψε το Δήμο και διασφάλισε τα οικονομικά του, παρά τις τεράστιες υποχρεώσεις που του αφήσαμε.\nΑντί απάντησης, θα σας διαβάσω λίγες φράσεις που αφορούν το οικονομικό έτος 2014, την τελευταία χρονιά της δικής μας θητείας:\n«1. Συνεχίστηκε με επιτυχία η μείωση των συνολικών υποχρεώσεων του Δήμου.\nΗ μείωση των εξόδων είχε ως αποτέλεσμα τη σημαντική αύξηση των ταμειακών διαθεσίμων.\nΗ οικονομική διαχείριση, είχε ως γνώμονα τη μείωση των εξόδων και των υποχρεώσεων ώστε να δημιουργηθούν τα πλεονάσματα εκείνα που θα επιτρέψουν στο Δήμο να αναλάβει αναπτυξιακά έργα και να ανταπεξέλθει πλήρως στις υποχρεώσεις του προς τους πολίτες.\nΗ εικόνα των οικονομικών καταστάσεων θα ήταν καλή, ακόμη και αν ο Δήμος δεν είχε λάβει την έκτακτη οικονομική επιχορήγηση το 2013.\nΓενικά, ισχυροποιήθηκε η οικονομική θέση του Δήμου μας, έτσι ώστε να έχει τη δυνατότητα να ανταπεξέλθει στις αντιξοότητες της οικονομικής κρίσης».\nΠοιος τα υπογράφει αυτά; Ο Πρόεδρος της Οικονομικής Επιτροπής του Δήμου, ο κ. Λουκάς δηλαδή, και αναφέρονται στην έκθεση της Επιτροπής προς το Δημοτικό Συμβούλιο για τη χρήση 2014. Οφείλει να μας πει πότε έλεγε ψέματα.\nΤον Ιούλιο του 2015, όταν υπέβαλε αυτό το κείμενο στο Δημοτικό Συμβούλιο, ή τώρα;\nΆλλα λέει στο Δημοτικό Συμβούλιο και άλλα στους πολίτες; Μην σας κάνει έκπληξη, αυτή είναι η πάγια τακτική του.\nΝα σας θυμίσουμε όμως και εμείς κάποια ελάχιστα στοιχεία για το τι παραλάβαμε και τι αφήσαμε.\nΤο σύνολο των υποχρεώσεων του Δήμου στις 31.12.2010, ήταν 14.028.685,61 ευρώ. Υποχρεώσεις και Δάνεια μαζί.\nΣτις 31.8.2014, που παραδώσαμε στη νέα διοίκηση, το σύνολο ήταν 4.217.104,70 ευρώ. Από τα οποία, τα 3.152.000 ήταν μακροπρόθεσμα δάνεια.\nΣε τριάμισι χρόνια λοιπόν, μειώσαμε τις υποχρεώσεις του Δήμου κατά 10.000.000 ευρώ.\nΑυτά δεν κρύβονται, όσες προσπάθειες κι αν κάνουν ο κ. Λουκάς και η παρέα του.\nΝα θυμίσουμε και τα ταμειακά υπόλοιπα.\nΑφήσαμε συνολικά 2.298.790,12 ευρώ, από τα οποία 838.532,51, ήταν τακτικά έσοδα διαθέσιμα για κάθε υποχρέωση.\nΤι μας είχε αφήσει ο κ. Λουκάς; 97.900,38 ευρώ. Που δεν έφταναν ούτε για το πρώτο δεκαπενθήμερο της μισθοδοσίας.\nΜίλησε επίσης για ανείσπρακτα δημοτικά τέλη, ξεχνώντας να πει ότι το 2014, διπλασιάσαμε τα τέλη της ΔΕΗ, προσθέτοντας 500.000 το χρόνο στο Ταμείο του Δήμου.\nΌπως και για πρόστιμα που βεβαιώθηκαν το 2014 στην Εφορεία και ξεπερνούν τις 500.000. Δεν είπε όμως τι αφορούν. Παλιές αμαρτίες του πρώην Δήμου Λαυρεωτικής αφορούν, και δεν βεβαιώθηκαν για πρώτη φορά.\nΟ παράνομος Βιολογικός Σταθμός του Λαυρίου έχει φορτώσει το Δήμο με πρόστιμα που ξεπερνούν τα 8.000.000 ευρώ από τη λειτουργία του μέχρι σήμερα.\nΕίχε το θράσος να μας κατηγορήσει για σπατάλη σε απευθείας αναθέσεις για καθαρισμό και βελτίωση του οδικού δικτύου του Δήμου, που ξεπέρασαν τα 3.000.000 κατά τη διάρκεια της θητείας μας.\nΤον προκαλούμε να παρουσιάσει συγκεκριμένα στοιχεία που αποδεικνύουν όσα ισχυρίζεται. Και του υπενθυμίζουμε για άλλη μια φορά, ότι δεν είμαστε ίδιοι και ότι διαφέρουμε και σε νοοτροπία, και σε συμπεριφορά και στον τρόπο που διαχειριζόμαστε τα χρήματα των πολιτών.\nΚαι ποτέ δεν αναθέσαμε «την παρακολούθηση της λειτουργίας και της συντήρησης των δεξαμενών ύδρευσης» στην Κοινσεπ «ΠΡΟΣ», αγνώστου ταυτότητας και ιδιοκτησίας, ούτε εργασίες στην Κατασκήνωση σε εταιρείες σαν τη ROSESKY QUALITY CONSTRUCTION από τα Βριλήσσια, ούτε σε αρχιτέκτονες από την Καλλιθέα, ούτε στην FTF από την Αθήνα.\nΤις δουλειές του Δήμου, τις αναθέταμε σε συμπολίτες μας. Σε αντίθεση με τη σημερινή διοίκηση, που με διάφορους τρόπους κατάφερε να αποκλείσει από τις προμήθειες του Δήμου τους επαγγελματίες και τα καταστήματα της περιοχής και να αγοράζει ελαστικά, υδραυλικά και ηλεκτρολογικά υλικά όπως και φυτά από εταιρείες εκτός Λαυρεωτικής.\nΕκατομμύρια φεύγουν από το ταμείο και αντί να ενισχύουν την τοπική οικονομία, πάνε στις τσέπες ξένων και άσχετων με την περιοχή μας. Εμείς δεν αναθέσαμε ποτέ εργασίες καθαρισμού πλατειών σε συνεργείο αυτοκινήτων, όπως κάνει η σημερινή διοίκηση.\nΤου ξέφυγε επίσης και ομολόγησε, ότι κατάφερε να δημιουργήσει μέσα σε ένα χρόνο οφειλές 680.000 ευρώ προς την ΕΥΔΑΠ και ζήτησε διακανονισμό 100 δόσεων. Να πώς ξέρει να νοικοκυρεύει τα οικονομικά ο κ. Λουκάς.\nΤο θράσος του όμως ξεπέρασε κάθε όριο όταν ισχυρίστηκε ότι μετά από χρόνια, δόθηκαν υποτροφίες στους αριστούχους μαθητές από το Ίδρυμα Αβραμίδη.\nΚύριε Λουκά, στις 14 Σεπτεμβρίου 2012, εμείς δώσαμε υποτροφίες που δεν είχατε δώσει από το 1999.\nΈπρεπε να αναλάβουμε εμείς, για να δώσουμε στους βραβευμένους μαθητές του Λαυρίου, τις υποτροφίες για τα χρόνια της δικής σας οκταετίας. Θα σταματήσεις επιτέλους να μιλάς για σχοινί στο σπίτι του κρεμασμένου;\nΘα πεις ποτέ και καμιά αλήθεια;\nΟ κ. Λουκάς, στη διάρκεια της ομιλίας του, αναφέρθηκε σε δικαστικές του υποθέσεις, για να μας κατηγορήσει ότι προσπαθήσαμε και συνεχίζουμε να προσπαθούμε να διασύρουμε το όνομά του.\nΔε μας ενδιαφέρει και δεν παρακολουθούμε τις δικαστικές εκκρεμότητες που έχει.\nΑυτό που μας φορά, είναι η διενέργεια και η ολοκλήρωση των ενεργειών ελεγκτικών μηχανισμών όπως το ΣΔΟΕ και το Σώμα Επιθεωρητών – Ελεγκτών Δημόσιας Διοίκησης για θέματα που αφορούν τον πρώην Δήμο Λαυρεωτικής, τον κ. Λουκά και τους τότε συνεργάτες του. Όπως η υπόθεση της Προγραμματικής Σύμβασης μεταξύ Δήμου και Πανεπιστημίου Αθηνών για 55.000 ευρώ, για την οποία ολοκληρώθηκε η Έκθεση Ελέγχου στις 11 Απριλίου 2014 και στάλθηκε στον Εισαγγελέα Εφετείου Αθηνών για την «ποινική αξιολόγηση των διαλαμβανομένων σύμφωνα με τα συμπεράσματα και τις διαπιστώσεις της Έκθεσης».\nΣτα συμπεράσματα της συγκεκριμένης έκθεσης, αναφέρεται ότι η Απόφαση 53 / 2010 του Δημοτικού Συμβουλίου του τότε Δήμου Λαυρεωτικής, είναι μη νόμιμη, ότι δεν προσκομίσθηκαν πρακτικά της Επιτροπής Παρακολούθησης του Έργου, και ότι δεν υπάρχει βεβαίωση παραλαβής του Έργου.\nΔεν τα λέμε εμείς, το Σώμα Επιθεωρητών Ελεγκτών Δημόσιας Διοίκησης τα λέει όλα αυτά.\nΑς συνεχίσουμε με τα έργα υποδομών που πρόλαβε να δρομολογήσει και να εκτελέσει ο κύριος Λουκάς σε ένα χρόνο, σύμφωνα με τον απολογισμό του.\nΞεκίνησε λοιπόν με τα έργα «Εξοικονομώ», τα οποία επανένταξε γιατί είχαν απενταχθεί πριν αναλάβει, όπως ισχυρίστηκε.\nΤον προκαλούμε και πάλι, να παρουσιάσει την σχετική ανάκληση αποφάσεων ένταξης του ΥΠΕΚΑ, γιατί εμείς όσο κι αν ψάξαμε δεν τη βρήκαμε.\nΤα έργα αυτά κύριε Λουκά, εντάχθηκαν στα Προγράμματα «Εξοικονομώ»,\nστις 27 Απριλίου 2012 το έργο «Εξοικονόμηση Ενέργειας Κερατέας»\nκαι στις 13 Ιανουαρίου 2014 το έργο «Ενεργειακή Αναβάθμιση Δημαρχείου Λαυρεωτικής»\nκαι προχωρούν από τότε κανονικά, χωρίς ποτέ να έχουν απενταχθεί.\nΕπιτέλους, πείτε και μία αλήθεια. Μόνο ψέματα θα ακούμε για το έργο σας;\nΓια τα έργα «Αναστήλωση στο Παλαιό Πρώτο Δημοτικό Σχολείο Λαυρίου» και «Δημιουργία Μουσείου Κεραμικής Τέχνης Πάνος Βαλσαμάκης» παραδέχεται ότι προχωρούν με παλαιότερη χρηματοδότηση, χωρίς όμως να λέει ότι εξασφαλίστηκε το 2014, από εμάς, αλλά υποστήριξε ότι και σε αυτά έβαλε το χεράκι του να συνεχιστούν καθώς παρενέβη και τα έσωσε στο Ελεγκτικό Συνέδριο, όπου είχαν κολλήσει.\nΠαραμύθι και ψέμα ασύστολο.\nΜας κατηγόρησε ότι δεν καταφέραμε να εντάξουμε το έργο της αποχέτευσης στην Πλάκα στο ΕΣΠΑ, γιατί δεν το προχωρήσαμε μέσω ΔΕΥΑΤΗΛ.\nΤην ίδια στιγμή, διαψεύδει τον εαυτό του, αναφέροντας την ολοκλήρωση του έργου της αποχέτευσης στην Καμάριζα, το οποίο εντάξαμε σαν Δήμος στο «Επιχειρησιακό Πρόγραμμα Αττικής 2007 – 2013» με προϋπολογισμό 2.337.000 ευρώ, στις 26 Ιανουαρίου 2013.\nΟ Άγιος Κωνσταντίνος έγινε από εμάς, ο μικρότερος οικισμός στην Ελλάδα που απέκτησε αποχέτευση.\nΑναφέρθηκε επίσης στις «Ασφαλτοστρώσεις στην Κερατέα», προϋπολογισμού 500.000 ευρώ, έργο το οποίο είχε χρηματοδοτηθεί από το 2014 και καθυστέρησε την ολοκλήρωσή του για να μπορέσει να το παρουσιάσει σαν δικό του.\nΠαρουσιάστηκε υπερήφανος για τις ικανότητές του, γιατί κατόρθωσε να εντάξει στον Προϋπολογισμό της Περιφέρειας Αττικής έργα ύψους 15.000.000 ευρώ μεταξύ των οποίων αναφέρει και τα παρακάτω:\n«Αποκατάσταση της Γαλλικής Σκάλας»\nΤο έργο αυτό είχαμε ζητήσει να ενταχθεί στο ΠΕΠ Αττικής από το 2012 με αποφάσεις του Δημοτικού Συμβουλίου και είχαμε τελικά καταφέρει να το εντάξουμε στο Προϋπολογισμό της Περιφέρειας το 2014.\nΗ μελέτη του έργου είχε επίσης εγκριθεί από το Δημοτικό Συμβούλιο την ίδια χρονιά. Γιατί δεν το παραδέχεται;\nΚαι γιατί δεν μας λέει, πόσες και ποιές αποφάσεις πήρε το Δημοτικό Συμβούλιο για ένταξη έργων σε χρηματοδοτικά προγράμματα, όπως το «ΕΣΠΑ 2014-2020» από το Σεπτέμβριο του 2014 μέχρι σήμερα;\nΘα σας το πούμε εμείς. Ούτε μία.\nΔεν έχουμε υποβάλει επίσημα σαν Δήμος, ούτε ένα έργο μέχρι σήμερα για ένταξη στο νέο ΕΣΠΑ.\nΑυτή είναι η πραγματικότητα που αποδεικνύει την εργατικότητα, τη νοικοκυροσύνη και τις ικανότητες της διοίκησης του κυρίου Λουκά και των συνεργατών του.\nΣυνεχίζουμε: «Σπίτι των Ποντίων»\nΕπιχορηγείται με 800.000 ευρώ από την Περιφέρεια για την αποπεράτωση του κτιρίου και του περιβάλλοντος χώρου. Η απόφαση αυτή, έχει παρθεί από την Περιφέρεια από το 2014, δεν είναι καινούργια.\n«Μουσείο Μεταλλείας – Μεταλλουργίας»\nΤο έργο αυτό, εκκρεμεί από το 1994. Είναι προϋπολογισμού 2.663.645 ευρώ και όλες οι μελέτες έχουν εγκριθεί και έχει εκδοθεί άδεια δόμησης από το 2013. Στόχος του Δήμου, του Υπουργείου Πολιτισμού και του Πολυτεχνείου ήταν και παραμένει να ενταχθεί στο ΕΣΠΑ 2014 – 2020.\nΈργο Αποκατάστασης «Οικίας Μπία» στην Κερατέα\nΟι μελέτες προϋπολογισμού 1.300.000 ευρώ είναι έτοιμες από το 2013.\nΑσφαλτόστρωση οδών στους οικισμούς της Κερατέας\nΠεριμένουμε να μας πει συγκεκριμένα από πού και πώς εξασφαλίστηκε η χρηματοδότηση.\nΠρόσθετη χρηματοδότηση 340.000 ευρώ για την ολοκλήρωση του Βρεφονηπιακού Σταθμού Λαυρίου\nΑυτό το έργο έχει ενδιαφέρον, γιατί αποδεικνύει την προχειρότητα με την οποία λειτουργεί ο κύριος Λουκάς.\nΔημοπρατήθηκε στις 25.10.2011, με προϋπολογισμό 934.800 ευρώ, σύμφωνα με μελέτη που είχε συνταχθεί και υποβληθεί από τον πρώην Δήμο Λαυρεωτικής. Στην πορεία των εργασιών κινδύνευσε πολλές φορές να διακοπεί η κατασκευή του, γιατί είχε πολύ σοβαρά προβλήματα η μελέτη. Γιατί τα είχε; Γιατί ήταν αντιγραφή μελέτης άλλου Δήμου. Σε μερικά σημεία δεν είχαν σβήσει ούτε το όνομα του δήμου που αντέγραψαν. Έτσι λοιπόν, δημιουργήθηκε η ανάγκη της πρόσθετης χρηματοδότησης. Υποβάλαμε νέα μελέτη που εγκρίθηκε, ο εργολάβος δέχτηκε να κάνει και τις πρόσθετες εργασίες και ξεκινήσαμε το 2014 τις προσπάθειες νέας χρηματοδότησης.\nΆλλο ένα μνημείο προχειρότητας του παντογνώστη και έμπειρου δημάρχου. Ανέφερε ακόμη, ότι προχώρησε στη νομιμοποίηση και αδειοδότηση των αθλητικών χώρων του Δήμου. Υπερβολή ή ψέμα;\nΓιατί, για παράδειγμα, το ανοιχτό και το κλειστό της Κερατέας όπως και το Γήπεδο του Ολυμπιακού Λαυρίου, έχουν άδειες λειτουργίας από τον Ιανουάριο του 2014.\nΑγαπητοί φίλοι, Θα σας διαβάσω ένα μικρό απόσπασμα από τον απολογισμό του «δημάρχου των έργων». Ακριβώς όπως τα είπε και τα έδωσε να δημοσιευτούν.\n«Θα ήθελα επίσης να αναφερθώ σε ορισμένα εξίσου σημαντικά έργα που έχουμε πραγματοποιήσει με ίδια κεφάλαια από το ταμείο μας, ως Δήμος Λαυρεωτικής.\nΠρώτο μας μέλημα από την αρχή που αναλάβαμε τη διοίκηση στο Δήμο ήταν ο ευπρεπισμός του. Έτσι προβήκαμε σε καθαρισμό και αποψίλωση κεντρικών πάρκων και δασυλλίων ώστε να νοικοκυρέψουμε την εικόνα των δύο πόλεων».\nΕίναι ντροπή κύριε Λουκά, να ισχυρίζεσαι ότι έκανες με λεφτά του ταμείου του Δήμου, εργασίες που χρηματοδοτήθηκαν εξ ολοκλήρου από τον κύριο Θανάση Μαρτίνο. Ειδικά αυτή σου η πράξη, είναι ασυγχώρητη.\nΕκμεταλλεύεσαι τη συμβολή και τη διάθεση εκατοντάδων χιλιάδων ευρώ από έναν άνθρωπο που αγαπά και βοηθάει την περιοχή μας με κάθε τρόπο.\nΈνα έργο, ουσιαστικά έχει γίνει κύριε Λουκά εδώ και ενάμιση χρόνο στο Δήμο μας και αυτό είναι ο καθαρισμός των κοινόχρηστων χώρων στις αρχές του 2015. Και αυτό χρηματοδοτήθηκε εξ ολοκλήρου από τον κύριο Μαρτίνο. Και τον ευχαριστούμε και γι αυτό και για όσα άλλα έχει προσφέρει.\nΚαι είναι επαναλαμβάνω, ντροπή για τον πρώτο πολίτη μιάς περιοχής να μη σέβεται και να μην αναγνωρίζει τη συμβολή ανθρώπων που τιμούν τον τόπο με την παρουσία, την αγάπη και τη συνεχή οικονομική συνεισφορά τους.\nΟ κύριος Θανάσης Μαρτίνος ενισχύει με πολλούς τρόπους το Δήμο, τους φορείς αλλά και πολίτες της Λαυρεωτικής.\nΟφείλουμε όχι μόνο να τον τιμούμε, αλλά και να τον σεβόμαστε. Και με την ευκαιρία, θέλω δημόσια να εκφράσω την ευγνωμοσύνη μας απέναντί του, ιδιαίτερα για το γεγονός ότι καλύπτει όλα τα έξοδα των δικαστικών εκκρεμοτήτων που αφορούν των αγώνα των 128 ημερών.\nΣτην κοινωνική πολιτική, τον αθλητισμό και τον πολιτισμό είπε πολλά.\nΈνα μόνο σχόλιο. Είναι θετικό που συνέχισε τα προγράμματα που είχαμε εξασφαλίσει για τους Βρεφονηπιακούς Σταθμούς, το «Βοήθεια στο Σπίτι» και το ΚΗΦΗ. Και μία διευκρίνιση. Το Πρόγραμμα ΚΕΠ Υγείας στο Δήμο Λαυρεωτικής που λειτούργησε από το τέλος του 2014, είχε εξασφαλιστεί με απόφαση του Δημοτικού Συμβουλίου από την άνοιξη του 2014, οπότε είχαν υπογραφεί και οι σχετικές συμφωνίες. Να τα θυμίζουμε και αυτά, γιατί κάποιοι έτρεξαν και κατάφεραν να το πετύχουμε και αυτό. Δεν πρέπει να ξεχνάμε.\nΚαι μία αναφορά μόνο σε έναν τομέα. Την Κατασκήνωση της Κερατέας.\nΑρκεί μόνο αυτό, για να δείτε τη διαφορά νοοτροπίας, διαχείρισης και πολιτικής που μας χωρίζει από τον «παντογνώστη» δήμαρχο και την παρέα του. Η Παιδική Κατασκήνωση Κερατέας, πρωτολειτούργησε με ευθύνη του Δήμου το 2011.\nΑπό τις χρηματοδοτήσεις για τα έτη 2011 έως 2014, αφήσαμε στο Ταμείο του Δήμου χρήματα που εξασφάλιζαν τη λειτουργία της και για το 2015, ακόμα και χωρίς νέα χρηματοδότηση.\nΚαθυστέρησαν την έναρξη λειτουργίας της παρ’ ότι υπήρχαν χρήματα ψάχνοντας να βρουν τρόπο να δουλεύουν όπως ήξεραν από τις παλιές καλές ημέρες της ΔΕΑΛ, της ΔΗΚΕΛ και της ΕΝΕΛ.\nΤο 2014, η λειτουργία της Κατασκήνωσης είχε στοιχίσει 229.000 ευρώ. Το 2015, ξεπέρασαν τις 450.000.\nΠώς το κατάφεραν; Όπως το έκαναν και παλαιότερα. Απ’ ευθείας αναθέσεις εργασιών σε εταιρείες και πρόσωπα από τα Βριλήσσια, την Καλλιθέα και αλλού και χρεώσεις εργασιών και υπηρεσιών που δεν πραγματοποιήθηκαν ποτέ.\nΕυχόμαστε να μην προχωρήσουν πληρωμές που εκκρεμούν γιατί τότε θα κινδυνέψουν να πληρώσουν το μάρμαρο πολλοί που ίσως και να μη φταίνε. Φέτος προσπαθούν να παραχωρήσουν τη λειτουργία της σε εταιρεία, κάτι που πέρυσι δεν κατάφεραν, για να κάνουν τις δουλειές τους χωρίς να τους παίρνει κανείς χαμπάρι.\nΑναφέρθηκε όμως και σε έργα που επιδιώκει να υλοποιήσει εντάσσοντάς τα σε χρηματοδοτικά προγράμματα.\nΠεριμένουμε να τα φέρει στο Δημοτικό Συμβούλιο όπως απαιτείται πριν την υποβολή τους, για να τοποθετηθούμε πιο συγκεκριμένα.\nΌμως, θέλουμε να διορθώσουμε κάποια πράγματα για ορισμένα από αυτά, για τα οποία ισχυρίζεται ότι έγιναν τώρα μελέτες.\n«Δίκτυα ύδρευσης στην Ποσειδωνία και την περιοχή Άνω Όρια» και «Αποχέτευση Παραλιακής Ζώνης Λαυρίου». Οι μελέτες είναι έτοιμες από τη ΔΕΥΑΤΗΛ από το 2013, αλλά δεν έγινε εφικτό να ενταχθούν στο νέο ΕΣΠΑ.\nΤου θυμίζουμε επίσης ότι υπάρχουν έτοιμες μελέτες στο Δήμο και τη ΔΕΥΑΤΗΛ για την αναβάθμιση των Βιολογικών Σταθμών και την επαναχρησιμοποίηση του νερού για άρδευση.\n«Βιοκλιματική αναβάθμιση δημοσίων ανοιχτών χώρων στις περιοχές της Νεάπολη και των ευρύτερων χώρων του Δημαρχείου»\nΕίναι μελέτη που είχε ολοκληρωθεί το 2012, και μας είχε μάλιστα κατηγορήσει σε έντυπό του, γιατί είχαμε πληρώσει 25.000 ευρώ για την προετοιμασία της.\nΜας είχε κατηγορήσει ότι παίζουμε με τα δημόσια οικονομικά και εμπαίζουμε τους δημότες.\nΝα όμως που ήρθε η ώρα, όχι μόνο να αξιοποιήσει κάτι που ο ίδιος μας εγκαλούσε αλλά και να το παρουσιάσει σαν δικό του.\nΈκλεισε τις νέες εξαγγελίες του με το εξής: «Τέλος, είμαστε πολύ κοντά σε έναν ακόμη στόχο του Δήμου μας, την επαναλειτουργία του Δημοτικού Ραδιοφώνου».\nΑπύθμενο θράσος να μιλάει για επαναλειτουργία του Δημοτικού Ραδιοφώνου, ο άνθρωπος που όχι μόνο δεν προχώρησε στη νομιμοποίησή του όταν μπορούσε να γίνει στη διάρκεια της πρώτης θητείας του, αλλά ακόμη χειρότερα, έκλεισε την εταιρεία που ήταν αρμόδια για το Ραδιόφωνο, τη ΔΕΡΕ, χωρίς να μεταφέρει τη συγκεκριμένη δραστηριότητα σε άλλη εταιρεία ή στο Δήμο, με αποτέλεσμα από το καλοκαίρι του 2010 το Δημοτικό Ραδιόφωνο του Λαυρίου να είναι εντελώς παράνομο. Να μην υπάρχει σε οποιαδήποτε νομική μορφή.\nΑγαπητοί φίλοι, Είπε πολλά «ο δήμαρχος των έργων» όπως αποκαλεί τον εαυτό του.\nΞέχασε όμως κι άλλα τόσα που συνέβησαν από το Σεπτέμβριο του 2014 μέχρι τώρα, όπως η απόφαση να μην ασκηθεί ανακοπή κατά της διαταγής πληρωμής της REMACO, για υπηρεσίες και μελέτες πριν το 2010 που δεν είχε κρίνει νόμιμες το Ελεγκτικό Συνέδριο. Θα αναφερθούμε σε τέσσερα μόνο θέματα, ίσως τα σημαντικότερα, για να μη σας κουράσουμε.\nΤα δημοτικά τέλη, τη διαχείριση των απορριμμάτων, τα πολεοδομικά και την εταιρεία ΚΑΠΕΡΩΝΗ.\nΑπό το καλοκαίρι του 2015 μέχρι το Δεκέμβριο, ο «κοινωνικά ευαίσθητος δήμαρχος», προσπάθησε αρκετές φορές να περάσει από την Οικονομική Επιτροπή και το Δημοτικό Συμβούλιο, αυξήσεις των δημοτικών τελών μέχρι και το διπλασιασμό τους.\nΣε αυτή τη δύσκολη οικονομική συγκυρία, επεδίωξε να αυξήσει τα έσοδα του Δήμου σε βάρος κυρίως των επαγγελματιών και των καταστημάτων. Υποχρεώθηκε από τις παρατάξεις της αντιπολίτευσης και μέλη της παράταξής του, κάποια από τα οποία στη συνέχεια ανεξαρτητοποιήθηκαν, να πάρει πίσω τις προτάσεις του και να παραμείνουν τα δημοτικά τέλη στα ίδια επίπεδα με το 2010.\nΓια τις πολεοδομικές μελέτες και τις εντάξεις στο σχέδιο, δεν βρήκε να πει ούτε μια λέξη.\nΟύτε για τις μελέτες που αφορούν την περιοχή του πρώην Δήμου Λαυρεωτικής, ούτε για τις περιοχές παραθεριστικής κατοικίας, και κυρίως, ούτε για την πράξη εφαρμογής για τα 1200 στρέμματα γύρω από την Κερατέα.\nΜετά την έκδοση της απόφασης Έγκρισης της Πολεοδομικής Μελέτης από το Συμβούλιο της Επικρατείας στις 4 Φεβρουαρίου 2014, προχώρησαν οι διαδικασίες για την ολοκλήρωση της Πράξης Εφαρμογής και θα έπρεπε να είχε αναρτηθεί από το Φθινόπωρο του 2014 για να προχωρήσει αμέσως μετά η έγκρισή της.\nΓιατί καθυστερεί ένα χρόνο να προχωρήσει; Δε γνωρίζει ότι η καθυστέρηση, στερεί από την Κερατέα 300 στρέμματα κοινόχρηστων χώρων, από τους εκατοντάδες ιδιοκτήτες τις περιουσίες τους και από τους τεχνίτες και επαγγελματίες της περιοχής δουλειές και μεροκάματα;\nΣτο μεγάλο θέμα της διαχείρισης των απορριμμάτων, ανέφερε μόνο τα εξής, όταν μίλησε για την αποκατάσταση των χώρων ταφής στο Λαύριο και την Κερατέα «η απειλή, είπε, για τη δημιουργία χωματερής στο Δήμο μας εξαλείφθηκε οριστικά».\nΔε ξέρω πώς σας φαίνεται εσάς αυτή η δήλωση, εμείς τη θεωρούμε εντελώς επιπόλαια και εξόχως επικίνδυνη.\nΚαι του συστήνουμε, να προσέχει κάθε λέξη όταν αναφέρεται στο θέμα, γιατί τίποτα δεν έχει κριθεί οριστικά και το μόνο που δε χρειάζεται είναι ο εφησυχασμός.\nΘέλω να επαναλάβω τη θέση μας για το θέμα αυτό, που μας απασχολεί 20 χρόνια τώρα.\nΗ παρακαταθήκη του αγώνα μας, αποτελεί το βασικό επιχείρημα προς τη σημερινή Κυβέρνηση και την Περιφέρεια Αττικής, που βρέθηκαν κοντά μας στα μπλόκα και στάθηκαν στο πλευρό μας, για να μείνει η Κερατέα έξω από κάθε νέο σχεδιασμό.\nΤο Οβριόκαστρο, αποτελεί από το 2011 για όλους μας, χώρο μνήμης και δε θα χρησιμοποιηθεί ποτέ και για καμμία δραστηριότητα.\nΟ αγώνας μας θα δικαιωθεί οριστικά μόνο όταν σβήσει η Κερατέα από τον Περιφερειακό Σχεδιασμό και το άρθρο 33.\nΌλοι μας με σοβαρότητα, συνεργασία και ενότητα οφείλουμε να συνεχίσουμε μέχρι να πετύχουμε την οριστική δικαίωση.\nΗ απόφαση που προσπάθησε να αποσπάσει από το Δημοτικό Συμβούλιο παραμονές της εκδίκασης της αγωγής της εταιρείας ΚΑΠΕΡΩΝΗ κατά του Δήμου, αποτελεί το πιο τρανταχτό παράδειγμα της συμπεριφοράς, του χαρακτήρα, της επιπολαιότητας, για να μην πω τίποτα χειρότερο, και του τρόπου που διαχειρίζεται ο κύριος Λουκάς τις υποθέσεις και τα οικονομικά του Δήμου.\nΗ εταιρεία ΚΑΠΕΡΩΝΗ Α.Ε., λοιπόν, με αγωγή της κατά του Δήμου Λαυρεωτικής απαιτούσε να της καταβληθούν 685.801,25 ευρώ, ζητώντας να πάρει πίσω τα καταβληθέντα ενοίκια αλλά και διάφορα έξοδα που αφορούσαν αεροπορικά ταξίδια, μεταφορές, ξενοδοχεία και γεύματα.\nΗ αγωγή, αποτελούσε την τελευταία πράξη στο σήριαλ της πολυδιαφημισμένης συνεργασίας από το 2008 του τότε Δήμου Λαυρεωτικής με τη συγκεκριμένη εταιρεία για την κατασκευή εμπορικού χωριού και ξενοδοχείου σε ιδιοκτησία του Δήμου.\nΞέρετε τι απόφαση ζήτησε ο κύριος Λουκάς να πάρει το Δημοτικό Συμβούλιο παραμονές του δικαστηρίου;\nΝα δοθούν όλα τα διεκδικούμενα χρήματα πλην των νόμιμων τόκων. Να πληρώσει δηλαδή ο Δήμος στην εταιρεία ΚΑΠΕΡΩΝΗ 685.801,25 ευρώ.\nΕυτυχώς η συμπαράταξη αρκετών μελών της πλειοψηφίας μαζί με ολόκληρη την αντιπολίτευση αντέδρασαν και δεν πέρασε η πρότασή του.\nΞέρετε τι αποφάσισε το Δικαστήριο; Να μη δώσει ούτε ευρώ ο Δήμος στην εταιρεία.\nΠοιοι θα κέρδιζαν αν δεν αντιδρούσε το Δημοτικό Συμβούλιο; Δεν γνωρίζουμε και δε θα μάθουμε ίσως ποτέ.\nΈνα είναι σίγουρο. Μια εισήγηση του «νοικοκύρη» και «έμπειρου» θα στοίχιζε στο Δήμο σχεδόν 700.000 ευρώ.\nΓια όλα αυτά και πολλά άλλα, θα απολογηθεί ποτέ;\nΈκανε εκτενή αναφορά στο θέμα της ΔΕΥΑΤΗΛ και της μεταφοράς όλων των δικτύων ύδρευσης σε αυτήν και μας κατηγόρησε ότι θέλουμε να σταματήσουμε την ανάπτυξη υφαρπάζοντας από το Δημοτικό Συμβούλιο μία απόφαση που θα έκλεινε τη ΔΕΥΑΤΗΛ. Και εδώ, διαστρέβλωσε τα πραγματικά γεγονότα.\nΌταν συζητήθηκε τον Δεκέμβριο του 2014 το θέμα, ζητήσαμε να παραμείνουν τα δίκτυα της Κερατέας και της Καμάριζας στο Δήμο και να μην πάνε στη Δημοτική Επιχείρηση. Η πλειοψηφία δεν έκανε δεκτή την πρότασή μας.\nΕπανήλθαμε το Δεκέμβριο του 2015, ζητώντας πια να κλείσει η επιχείρηση, γιατί δυστυχώς μετά την πρώτη απόφαση δεν υπήρχε άλλη λύση. Πιστεύαμε και πιστεύουμε ότι η μεταφορά όλων των δικτύων ύδρευσης αποχέτευσης στη ΔΕΥΑΤΗΛ ανοίγει τους ασκούς του Αιόλου σε θέματα όπως η ρευστότητα του Δήμου, η αποδυνάμωση του υπαλληλικού προσωπικού, η εξασφάλιση των εργαζομένων, η συντήρηση, βελτίωση και επέκταση των δικτύων, η τιμολογιακή πολιτική και η παραμονή της ιδιοκτησίας και διαχείρισής τους στο Δήμο.\nΔηλώνουμε ότι θα παρακολουθούμε στενά τις εξελίξεις σε αυτό το θέμα και δεσμευόμαστε να διασφαλίσουμε με κάθε τρόπο τη μεταφορά όλων των υποχρεώσεων από το Δήμο στην επιχείρηση, όπως είναι οι οφειλές προς την ΕΥΔΑΠ αλλά και τα κόστη όπως οι καταναλώσεις ηλεκτρικής ενέργειας στα 24 αντλιοστάσια της Κερατέας και το Βιολογικό Σταθμό από την 1η Αυγούστου 2015 και μετά.\nΜας κατηγόρησε και εμένα προσωπικά και του συνεργάτες μου, ότι στη διάρκεια τη θητείας μας δε φέραμε στο Δήμο «ούτε ένα έργο, ούτε ένα ευρώ».\nΕίναι το ανέκδοτο που χρησιμοποιεί από το 2012, χωρίς να τον νοιάζει που τον διαψεύδουν όχι μόνο τα γεγονότα αλλά και τα ίδια του τα λόγια.\nΔεν τον διαψεύδουν μόνο έργα σαν την Αποχέτευση του Αγίου Κωνσταντίνου, τους Βρεφονηπιακούς Σταθμούς, το νέο δίκτυο ύδρευσης στην Κερατέα που εντάχθηκαν στο ΕΣΠΑ, δημοπρατήθηκαν και ολοκληρώθηκαν στη θητεία μας, αλλά και οι πιστώσεις που εξασφαλίσαμε για να ολοκληρώσουμε έργα όπως οι ασφαλτοστρώσεις στο Λαύριο και οι αναπλάσεις στο Ιστορικό Κέντρο του Λαυρίου που είχαν αρχίσει πριν από το 2011, χωρίς να έχει εξασφαλιστεί καμία χρηματοδότηση.\nΟι εργολάβοι των δύο αυτών έργων, δεν είχαν πληρωθεί ούτε ευρώ από τον κύριο Λουκά.\nΦίλες και φίλοι, Ο σημερινός δήμαρχος και η παρέα του, στην προσπάθειά τους να πετύχουν το στόχο τους να κερδίσουν και πάλι το Δήμο, δεν υπολόγισαν τίποτα.\nΛειτούργησαν χωρίς φραγμούς με στόχο να υφαρπάξουν την ψήφο σας με ένα διαρκή πόλεμο λάσπης και ψεμάτων εναντίον μας. Ακόμα και σήμερα στενοί συνεργάτες του μιλάνε για «δάχτυλα στο μέλι», για άδεια ταμεία που αφήσαμε, για διορισμούς συγγενών μας.\nΧωρίς ούτε μία απόδειξη. Λένε ψέματα για να καλύψουν τις αδυναμίες τους και τις δικές τους συμπεριφορές.\nΌσες φορές και να διαψεύστηκαν από γεγονότα και στοιχεία, ποτέ δεν αισθάνθηκαν την ανάγκη να ζητήσουν συγγνώμη ή τουλάχιστον να σιωπήσουν.\nΣτη διάρκεια του απολογισμού του, υπερηφανεύτηκε ότι εφαρμόζει ένα μοντέλο διοίκησης που στηρίζεται σε αρχές και αξίες. Ότι επιδιώκει την ισότιμη μεταχείριση όλων χωρίς μικροπαραταξιακές σκοπιμότητες. Στηρίζεται αυτός αλλά και οι συνεργάτες του στην ανιδιοτελή προσφορά και την υπεράσπιση του δημοσίου συμφέροντος έναντι κάθε προσωπικής ματαιοδοξίας.\nΑλήθεια κύριε Λουκά, πώς ταυτίζονται όλα αυτά με τις πράξεις σας;\nΤι σχέση έχουν, με το διορισμό της κυρίας Κατερίνας Πάλλη ως επιστημονικού συνεργάτη σας με κάλπικες βεβαιώσεις εμπειρίας που εξασφαλίσατε; Τι σχέση έχουν με τον ορισμό της αδελφής της ως Προέδρου του «Κέφαλου»;\nΘεωρείτε ηθικό, να μισθοδοτούνται τρία άτομα από την ίδια οικογένεια από το Δήμο;\nΕίναι ηθικό να δίνεις σχεδόν όλες τις δουλειές σε γιους, αδελφούς και γαμπρούς δημοτικών σου συμβούλων και σε άτομα που συμμετείχαν στο συνδυασμό σου;\nΚαι να διορίζεις έμμισθο σύμβουλο στη ΔΕΥΑΤΗΛ με μισθό διπλάσιο του Προέδρου, απόφοιτο Λυκείου;\nΠότε εφαρμόζεις αρχές και αξίες και ισότιμη μεταχείριση; Σε ποιους;\nΓιατί σε ό,τι ανέφερα παραπάνω και σε πολλά άλλα, μάλλον άλλες προτεραιότητες και κριτήρια έχεις θέσει.\nΞοφλάς γραμμάτια και βολεύεις κολλητούς σου.\nΜια και βρισκόμαστε στην Κερατέα, ας κλείσουμε αυτό το κεφάλαιο με μια σύντομη αναφορά.\nΜέσα σε ένα χρόνο, η Κερατέα υποβιβάστηκε σε οικισμό της Λαυρεωτικής.\nΑφού προσπάθησε αλλά δεν κατάφερε να μεταφέρει τα Γραφεία του Κτηματολογίου στην Ανάβυσσο, υποβάθμισε τις δημοτικές υπηρεσίες από τις πρώτες εβδομάδες.\nΠερισσότεροι από τους μισούς εργαζόμενους στην Κερατέα, μεταφέρθηκαν στο Λαύριο.\nΤο Δημαρχείο ερήμωσε. Ο πολίτης πρέπει να πάει στο Λαύριο για να εξυπηρετηθεί στις περισσότερες περιπτώσεις. Ταλαιπωρείται για ημέρες, ακόμα και για μια αίτηση, ιδιαίτερα στην Τεχνική Υπηρεσία που υποτίθεται ότι έχει έδρα εδώ.\nΤο σύνολο σχεδόν των αγροτών ζει στην Κερατέα, όμως κατάφεραν να υπάρχει σήμερα μόνο ένας ανταποκριτής του ΟΓΑ για να τους εξυπηρετεί εδώ, και τρεις στο Λαύριο.\nΤώρα, παραχώρησε τα δίκτυα ύδρευσης στη ΔΕΥΑΤΗΛ και προσπαθεί να μεταφέρει το Κτηνιατρείο.\nΤι έκανε έναν ολόκληρο χρόνο για τους οικισμούς;\nΠόσους μήνες τους άφησε χωρίς να αντικατασταθούν οι καμένες λάμπες; Πότε πήγε το τελευταίο γκρέιντερ να στρώσει τους δρόμους που υπόσχεται να ασφαλτοστρώσει κιόλας;\nΤι έκανε για την καθαριότητα; Μήπως τις νέες χωματερές που δημιούργησε σε διάφορες περιοχές;\nΣυνυπεύθυνοι για την κατάσταση στην περιοχή της Κερατέας, είναι και οι τρεις έμμισθοι αντιδήμαρχοι.\nΑφού εξασφάλισαν την εκλογή τους με το ζόρι και κατοχύρωσαν το μηνιαίο εισόδημα, έγιναν βασιλικότεροι του βασιλέως, τσιράκια του αρχηγού και υπονομευτές της πόλης που ζουν.\nΑγνόησαν τους συμπολίτες τους και τις καθημερινές τους ανάγκες αλλά δεν ξέχασαν να βολέψουν τους δικούς τους ανθρώπους.\nΚλείνουμε το κεφάλαιο αυτό, με τρεις επισημάνσεις που είναι χαρακτηριστικές της συμπεριφοράς, της αλαζονείας και του τρόπου λειτουργίας του σημερινού δημάρχου.\nΚέντρο Υποδοχής Προσφύγων στην ΕΒΟ-ΠΥΡΚΑΛ.\nΣυμφώνησε με κυβερνητικούς παράγοντες να γίνει σε ακατάλληλο και επικίνδυνο χώρο, χωρίς να γνωρίζει τίποτε το Δημοτικό Συμβούλιο. Όταν αντιδράσαμε και προκαλέσαμε ομόφωνη απόφαση στο Δημοτικό Συμβούλιο κατά της δημιουργίας του, αρνήθηκε να την υποστηρίξει όπως όφειλε. Παρακολουθούμε την εξέλιξη στο θέμα αυτό, γιατί δεν του έχουμε καμία εμπιστοσύνη.\nΣτην τελευταία συνεδρίαση της εταιρείας του ΒΙΟΠΑ, υποστήριξε την πρόταση να μετατραπεί από χαμηλής όχλησης σε μέσης, με στόχο να επιτρέπονται και πιο οχλούσες δραστηριότητες με στόχο, όπως είπε, να εγκατασταθεί και Αποτεφρωτήριο Νεκρών που θα φέρει έσοδα και δουλειές στην περιοχή όπως ισχυρίστηκε.\nΣιγά σιγά αποκαλύπτονται τα σχέδιά του για την απόλυτη υποβάθμιση της Κερατέας.\nΠΡΩΤΟ ΔΗΜΟΤΙΚΟ ΣΧΟΛΕΙΟ ΚΕΡΑΤΕΑΣ\nΤο σχολείο κόσμημα και υπόδειγμα λειτουργίας κινδυνεύει με υποβάθμιση και κλείσιμο όπως τα κατάφερε.\nΔιορίστηκε από τους πολιτικούς του φίλους διευθυντής το 2011, με στόχο να αποκτήσει προσβάσεις στην πόλη και το μετέτρεψε σε εκλογικό του κέντρο.\nΑπό δωδεκαθέσιο το υποβίβασε σε οκταθέσιο και σήμερα κινδυνεύει να χαρακτηριστεί εξαθέσιο, με αποτέλεσμα αν προχωρήσει αυτή η πρόταση να μην έχουν τα παιδιά ούτε δασκάλους ξένων γλωσσών, ούτε γυμναστή.\nΜαζί με το Σύλλογο Γονέων, θα αγωνιστούμε να μην περάσει αυτή η αλλαγή, όπως ομόφωνα ψήφισε και το Δημοτικό Συμβούλιο.\nΗ Δημοτική Παράταξη «Νέα Εποχή», βρίσκεται κοντά σας από το 1990.\nΣυμπληρώθηκαν 25 χρόνια, από το Σεπτέμβριο του 1990 όταν κυκλοφόρησε η Ιδρυτική μας Διακήρυξη.\nΌσοι συμμετέχουμε στη «Νέα Εποχή» και ιδιαίτερα εγώ προσωπικά που είμαι επικεφαλής της από την ίδρυσή της μέχρι σήμερα, είμαστε υπερήφανοι για την πορεία μας.\nΓια τις υποδομές αξίας δεκάδων εκατομμυρίων που δημιουργήσαμε στην Κερατέα αλλά και στο Λαύριο και τον Άγιο Κωνσταντίνο.\nΤα έργα που έγιναν με χρηματοδοτήσεις που εξασφαλίσαμε και χρήματα του Δήμου και όχι με δάνεια.\nΓια το ΒΙΟΠΑ Κερατέας, τις εντάξεις στο Σχέδιο, το Γήπεδο, το Πολιτιστικό Κέντρο, τα Σχολεία, την Κακή Θάλασσα, το νέο δίκτυο ύδρευσης..\nΓια τους δρόμους και την ανάπλαση του ιστορικού κέντρου στο Λαύριο. Για τους Βρεφονηπιακούς Σταθμούς.\nΓια το κτίριο Μπία στην Κερατέα και την Ευτέρπη στο Λαύριο. Για την Αποχέτευση του Αγίου Κωνσταντίνου.\nΌπως και για πρωτοβουλίες για νομοθετικές ρυθμίσεις που πήραμε.\nΤην εφαρμογή αντικειμενικών τιμών εκτός σχεδίου, που ξεκίνησε από την Κερατέα το 1999, την ηλεκτροδότηση των αυθαιρέτων, την έναρξη μελετών ένταξης στο σχέδιο με αυτοχρηματοδότηση.\nΡυθμίσεις που έδωσαν λύσεις όχι μόνο στην Κερατέα και την Λαυρεωτική, αλλά σε όλη τη χώρα.\nΕίμαστε υπερήφανοι για τον τρόπο που λειτουργήσαμε σεβόμενοι τις ιδιαιτερότητες κάθε περιοχής, με διαφάνεια, ανοιχτές πόρτες και πάντα στα πλαίσια της νομιμότητας.\nΠοτέ δεν επέστρεψε ένταλμα από το Ελεγκτικό Συνέδριο χωρίς έγκριση, τα χρόνια που διοικήσαμε και διαχειριστήκαμε το Ταμείο του Δήμου.\nΑυτό λέει πολλά για τη συμπεριφορά μας, τις αρχές και το χαρακτήρα μας.\nΈχουμε αποδείξει με την πορεία μας ότι βάζουμε τα συμφέροντα της Κερατέας και της Λαυρεωτικής πάνω από πολιτικές και οικονομικές εξαρτήσεις ή προσωπικά οφέλη.\nΠλήρωσα ακριβά την ενασχόλησή μου με τα κοινά, από την τσέπη μου και την οικογενειακή μου περιουσία.\nΒρισκόμαστε πάντα στην πρώτη γραμμή σε κάθε πρόβλημα και διεκδίκηση.\nΕίμαστε οι πρώτοι που φέραμε το θέμα της διαχείρισης των απορριμμάτων στο Δημοτικό συμβούλιο το 1996, ενημερώσαμε και κινητοποιήσαμε τους συμπολίτες μας.\nΣτο ζήτημα αυτό προσωπικά δέχτηκα απαράδεκτες επιθέσεις με συκοφαντίες και ψέματα από πολιτικούς αντιπάλους.\nΠροτίμησα τις περισσότερες φορές να σιωπήσω βάζοντας πάνω απ’ όλα τον αγώνα και την ενότητα.\nΈχω πολλά να πω ιδιαίτερα για τις 128 ημέρες.\nΔεν έχω μιλήσει και δε θα μιλήσω μέχρι την ώρα που θα πάψουν οι δικαστικές εκκρεμότητες και δεν θα κινδυνεύουν συμπολίτες μας με διώξεις και ποινές.\nΣτην πορεία των 25 χρόνων, ό,τι καταφέραμε το οφείλουμε κυρίως στην στήριξή σας. Στον αγώνα των πολιτών που μας στήριζαν και μας στηρίζουν.\nΑυτών που ήταν και συνεχίζουν να είναι κοντά μας, έχοντας τα ίδια οράματα και τις ίδιες ιδέες με εμάς.\nΌπως οφείλω να ευχαριστήσω όλους όσους στελέχωσαν τους συνδυασμούς μας όλα αυτά τα χρόνια και εκπροσώπησαν την παράταξή μας στο δημοτικό συμβούλιο, στα τοπικά συμβούλια, στα νομικά πρόσωπα, σε κάθε φορέα.\nΌλοι έβαλαν το λιθαράκι τους σε ό,τι καταφέραμε.\nΗ σημερινή δημοτική αρχή είναι επικίνδυνη για την περιοχή. Πρέπει να αλλάξει για να πάμε ξανά μπροστά. Καταδικάζουμε τα μέσα που χρησιμοποιούν εναντίον των αντιπάλων τους.\nΔεν πρόκειται ποτέ να τους αντιμετωπίσουμε με τον ίδιο τρόπο. Δεν πρόκειται ποτέ να γίνουμε ίδιοι με αυτούς.\nΗ ανατροπή του κυρίου Λουκά και της παρέας του, προϋποθέτει την ενότητα και την συσπείρωση όλων.\nΒρισκόμαστε σε ένα κρίσιμο χρονικά σημείο για τη Λαυρεωτική αλλά και για τη χώρα μας.\nΟφείλουμε όλοι, να ξεπεράσουμε τα καθημερινά μας προβλήματα, να βγούμε από το σπίτι μας, να αγωνιστούμε για το παρόν και το μέλλον αυτού του τόπου. Συνεχίζουμε και δεσμευόμαστε απέναντί σας, να κάνουμε κάθε προσπάθεια για τη δημιουργία των συνθηκών ανατροπής της σημερινής δημοτικής αρχής.\nΚαλούμε όλους όσους πιστεύουν στο μέλλον και την προοπτική της Λαυρεωτικής, και ιδιαίτερα τις νεότερες γενιές να αντισταθούν, να οργανωθούν και να πάρουν πάνω τους τον αγώνα.\nΟφείλω, και οφείλουμε όλοι όσοι συμμετέχουμε στη «Νέα Εποχή», να στηρίξουμε, να συμμετάσχουμε και να εγγυηθούμε τη δημιουργία μιας ευρείας ενωτικής συσπείρωσης που θα διεκδικήσει και θα κερδίσει το Δήμο.\nΠου θα γυρίσει σελίδα στη Λαυρεωτική. Το χρωστάμε στην ιστορία μας, στο παρελθόν αυτού του τόπου, στα παιδιά μας και τις νεότερες γενιές.\nΘα είμαστε παρόντες και εγγυητές κάθε πρωτοβουλίας για το καλό του τόπου με όλες μας τις δυνάμεις.\nΝέα Εποχή: O Κωνσταντίνος Λεβαντής ενημερώνει τους πολίτες.\nPosted by Η ΠΟΛΗ ΜΑΣ - ΛΑΥΡΙΟ on 21/01/2016\nPosted in: Ανακοινώσεις,Δημοτικές Παρατάξεις,Η ΠΟΛΗ ΜΑΣ,Κερατέα,Κοινωνικά,Οικονομία,Πολιτικά.\tTagged: Κωνσταντίνος Λεβαντής,Κερατέα,Νέα Εποχή,Πολιτιστικό Κέντρο Κερατέας.\nΠΑΡΑΣΚΕΥΗ 5 ΦΕΒΡΟΥΑΡΙΟΥ, 7:00 Μ.Μ.\nΠΟΛΙΤΙΣΤΙΚΟ ΚΕΝΤΡΟ ΚΕΡΑΤΕΑΣ\nΟ ΚΩΝΣΤΑΝΤΙΝΟΣ ΛΕΒΑΝΤΗΣ ΕΝΗΜΕΡΩΝΕΙ ΤΟΥΣ ΠΟΛΙΤΕΣ\nΟ κ. Λουκάς και οι συνεργάτες του, συνεχίζουν μέχρι σήμερα την προεκλογική τους τακτική της παραπληροφόρησης και των ύβρεων εναντίον μας, και αποδεικνύουν με τις πράξεις τους πόσο επικίνδυνοι είναι για τον τόπο.\nΟ «Απολογισμός Πεπραγμένων» που παρουσίασε πρόσφατα, αποτελεί την πιο τρανταχτή απόδειξη της τακτικής τους, να παρουσιάζουν τα πράγματα όπως τους βολεύουν, σερβίροντας παραμύθια, ψέματα και υποσχέσεις.\nΣας καλούμε την Παρασκευή 5 Φεβρουαρίου στις 7:00 το βράδυ στο Πολιτιστικό Κέντρο Κερατέας για να σας ενημερώσουμε και να συζητήσουμε μαζί σας για το παρόν και το μέλλον του δήμου μας.


Η Ελεωνόρα Ζουγανέλη περιοδεύει ανά την Ελλάδα - Artpass.gr\nΗ Ελεωνόρα Ζουγανέλη περιοδεύει ανά την Ελλάδα\nΣΥΝΑΥΛΙΕΣ ΚΑΛΟΚΑΙΡΙ 2020\nΝα ‘μαστε λοιπόν. Για να υποκλιθούμε στο τραγούδια που θέλουμε να τραγουδάμε παρέα. Για να υποκλιθούμε στο ελληνικό καλοκαίρι που πάντα μας φέρνει κοντά. Για να σας στείλουμε όλη μας την ενεργεία από σκηνής και να δεχτούμε τη δική σας επί σκηνής.\nΣάββατο 01.08 Θέατρο Παπάγου – Χολαργού\nΔευτέρα 03.08 Σέρρες, θέατρο Αριστοτελείου Εκπαιδευτηρίου\nΤετάρτη 05.08 Μονή Λαζαριστών, Θεσσαλονίκη\nΠέμπτη 06.08 Ανοιχτό Αμφιθέατρο Ποντοκώμης\nΠαρασκευή 07.08 Νέα Καρβάλη, Ακόντισμα\nΤρίτη 11.08 Βαθύ Σάμου, Προαύλιος Χώρος Γυμνασίου\nartpassΕΛΕΩΝΟΡΑ ΖΟΥΓΑΝΕΛΗΚΑΛΟΚΑΙΡΙ 2020ΠΕΡΙΟΔΕΙΑΣΥΝΑΥΛΙΕΣΤΕΧΝΕΣ ΚΑΙ ΠΡΟΣΩΠΑ\n«Ιστορία χωρίς όνομα»: Μετά την τεράστια επιτυχία στη Θεσσαλονίκη, έρχεται στην Αθήνα στις 17 Ιανουαρίου\n«Το πρώτο βλέμμα» της Ευτυχίας Μητρίτσα είναι η νέα της ματιά στα δισκογραφικά δρώμενα\nΟ Ρένος και οι νότες μας χαρίζουν το τραγούδι «Θυμήσου τον Σεπτέμβρη»


Καλαμάρι εννέα μέτρων ξεβράστηκε στην Ισπανία! (pic-vid) - alterinfo.gr\nΚαλαμάρι εννέα μέτρων ξεβράστηκε στην Ισπανία! (pic-vid)\nΠρόκειται για καλαμάρι του γένους Architeuthis και είναι 180 κιλά! Όπως είναι λογικό κάτοικοι και τουρίστες στην παραλία Λα Αρένα της Καντάμπρια τρόμαξαν στην αρχή, αλλά μετά εντυπωσιάστηκαν από το θέαμα και άρχισαν τις φωτογραφίες. Το καλαμάρι έχει ήδη μεταφερθεί στο Ναυτικό Μουσείο της Καντάμπρια, αναφέρει ο δικτυακός τόπος του El Diario Montanes. Στις φωτογραφίες που δόθηκαν στη δημοσιότητα κάνουν εντύπωση τα τεράστια μάτια του πλάσματος, χάρη στα οποία βλέπει τη λεία του στο σκοτάδι της αβύσσου.\nΤα καλαμάρια Architeuthis είναι σχεδόν άγνωστα στους ειδικούς, καθώς βιντεοσκοπήθηκε για πρώτη φορά ζωντανό το 2006, ενώ τον φετινό Ιανουάριο παρουσιάστηκε ένα ακόμα πιο εντυπωσιακό βίντεο που δείχνει το γίγαντα στο φυσικό του περιβάλλον, 600 μέτρα κάτω από την επιφάνεια στον Ειρηνικό Ωκεανό. Κανείς δεν γνωρίζει αν το γένος Architeuthis χωρίζεται σε πολλά είδη ή όχι. Ωστόσο οι βιολόγοι εκτιμούν ότι αυτά τα μαλάκια φτάνουν σε μήκος τα 13 μέτρα μέχρι τις άκρες των πλοκαμιών.\nΠάντως εκτιμάται πως υπάρχουν και μεγαλύτερα καλαμάρια, το «κολοσσιαίο καλαμάρι» Mesonychoteuthis hamiltoni, με μέγιστο μήκος που εκτιμάται στα 14 μέτρα. Όμως μέχρι σήμερα κανείς δεν το έχει δει ζωντανό, ωστόσο ένα δείγμα μήκους 10 μέτρων και βάρους 450 κιλών ανασύρθηκε από μεγάλο βάθος έξω από την Ανταρκτική το 2007.


Οικονομική κρίση - Κάκη Μπαλή: Σκληρό πολιτικό και τραπεζικό παζάρι για το πού θα κάτσει η μπίλια του ελληνικού "κουρέματος"\nΣκληρό πολιτικό και τραπεζικό παζάρι για το πού θα κάτσει η μπίλια του ελληνικού "κουρέματος"\nΚάκη Μπαλή, Αυγή, 14/10/2011\nΕάν δεν αφορούσε τη ζωή μας, θα ήταν ένα κουραστικό αστείο. Και μάλιστα ένα αστείο για λίγους, για τους πολύ ειδικούς, που καταλαβαίνουν πραγματικά τι σημαίνουν όλα αυτά τα αρχικά, τα συνθηματικά και τα... νεοελληνικά -από τα CDS και τα «κουρέματα» μέχρι τα σπρεντ και τη μόχλευση- που μάθαμε να παπαγαλίζουμε τον τελευταίο χρόνο.\nΛοιπόν, το βέβαιο είναι ότι συνεχίζονται πυρετωδώς οι διαπραγματεύσεις σε πολλά επίπεδα για το τι θα γίνει με το ελληνικό χρέος. Εξίσου βέβαιο είναι ότι το τέλος και το αποτέλεσμα των διαπραγματεύσεων δεν είναι ορατό.\nΤο ένα επίπεδο των διαπραγματεύσεων είναι το πολιτικό και το παζάρι εκεί είναι σκληρό: άλλα θέλει η Μέρκελ, άλλα ο Σαρκοζί, άλλα ο Γιούγκερ, άλλα οι συνδεδεμένοι στον «ορό» του προσωρινού μηχανισμού στήριξης EFSF -εμείς, οι Ιρλανδοί, οι Πορτογάλοι. Όλοι, βέβαια, συμφωνούν ότι καλό θα ήταν να μειωθεί το ελληνικό χρέος -να «κουρευτεί», δηλαδή, και πέραν αυτού του 21% που αποφασίστηκε μόνο για τα ομόλογα που βρίσκονται σε χέρια ιδιωτών στις 21 Ιουλίου.\nΑλλά σχεδόν όλοι προσπαθούν να υπολογίσουν τι σημαίνει κάθε ποσοστό -30%, 40%, 50%, ακόμη και το 70% έπεσε χθες ως πρόταση στο τραπέζι από την ελβετική τράπεζα UBS- πρώτον για τις τράπεζες της χώρας του και δεύτερον για τους φορολογούμενους της χώρας του, που θα κληθούν να πληρώσουν την «ενίσχυση» των τραπεζών.\nΑπό τον ορυμαγδό των δηλώσεων που γίνεται από χείλη πολιτικών δεν διαφαίνεται να κάθεται άμεσα η μπίλια σε ένα συγκεκριμένο ποσοστό, αλλά σύμφωνα με τον γερμανικό Τύπο το πιθανότερο είναι το 50%. Επίσης, ακόμη δεν διαφαίνεται ποιος θα πληρώσει τα σπασμένα, η κάθε χώρα τα δικά της, που θα ήθελε η Μέρκελ, το EFSF, που θα ήθελε ο Σαρκοζί, ή κάτι ενδιάμεσο;\nΤο δεύτερο επίπεδο είναι το τραπεζικό -κι εκεί το παζάρι είναι ακόμη σκληρότερο. Οι τράπεζες που έχουν έκθεση στα ελληνικά ομόλογα -αλλά και στα ισπανικά, τα ιταλικά, τα πορτογαλικά- θέλουν να έχουν λόγο για το ύψος του «κουρέματος». Οι περισσότερες είχαν συμφιλιωθεί με το 21% -άλλωστε σε αυτή την περίπτωση μόνο λογιστική θα ήταν η ζημία τους- αλλά τους τρομάζει ένα πολύ μεγαλύτερο ποσοστό, για δύο λόγους.\nΕάν είναι αρκετά ισχυρές για να το αντέξουν, θα δώσει γερό πλήγμα στην κερδοφορία τους, ενδέχεται δε να χρειαστεί είτε να βάλουν βαθιά το χέρι στην τσέπη των μετόχων τους είτε να αναγκαστούν να πουλήσουν κάτι από τον όμιλό τους. Εάν δεν είναι αρκετά ισχυρές θα υποχρεωθούν σε μερική ή και πλήρη κρατικοποίηση. Σʼ αυτή την περίπτωση θα «κοινωνικοποιήσουν» μεν τις ζημίες τους, αλλά και θα στερηθούν την ελευθερία - ασυδοσία τους, κάτι που δεν αρέσει στους τραπεζίτες.\nΔεν ήταν τυχαία η χθεσινή έκρηξη του διοικητή της Deutsche Bank -και ισχυρότερου εκπροσώπου του τραπεζικού λόμπι στην Ευρώπη- Γιόζεφ Άκερμαν ενάντια στους πολιτικούς, που «όλο μιλάνε και βαθαίνουν την κρίση», ούτε η... κορώνα του, «θα κάνουμε το παν για να μην πάρουμε βοήθεια από το κράτος».\nΑρκετοί τραπεζίτες θεωρούν «ανοησία» τη συζήτηση για ανακεφαλαιοποίηση των τραπεζών, αρχικά μέσω των μετόχων και ως ύστατη λύση με τη βοήθεια των κρατών. Αυτοί που δεν έχουν την πολυτέλεια να χαρακτηρίζουν τους πολιτικούς «ανόητους» είναι οι διοικητές των τραπεζικών ιδρυμάτων που έχουν υποβαθμιστεί και δεν μπορούν πλέον να δανειστούν με ανεκτούς όρους στη διατραπεζική αγορά. Κι αυτές οι τράπεζες γίνονται καθημερινά όλο και περισσότερες: μετά τις επτά ιταλικές -και άλλες οκτώ να περιμένουν την υποβάθμιση-, τις δύο από τις μεγαλύτερες γαλλικές, σχεδόν όλες τις ελληνικές, τρεις αμερικανικές, τις μισές ισπανικές και όλες τις ιρλανδικές, βγήκε χθες το τμήμα ανάλυσης της Credit Suisse να αποφανθεί ότι οι δύο στις τρεις μεγάλες τράπεζες της Ευρώπης, 66 τον αριθμό, δεν θα αντέξουν σε ένα μεγάλο ελληνικό «κούρεμα» και στις επιπτώσεις του κι ότι θα χρειαστούν 220 δισεκατομμύρια ευρώ φρέσκα κεφάλαια.\nΟι πιο ευάλωτες, σύμφωνα με τους Ελβετούς αναλυτές, θα είναι η Royal Bank of Scotland -την οποία υποβάθμισε χθες ο οίκος αξιολόγησης Fitch μαζί με τη Lloyds-, η Deutsche Bank, η BPN Paribas, η Societe Generale και η Barclays.\nΤι μας ενδιαφέρουν όλα αυτά; Από τον συμβιβασμό που θα προκύψει μεταξύ όλων αυτών των παικτών - αλλά και των εκτός Ευρώπης, που πιέζουν με μια δόση απελπισίας για λύση- θα εξαρτηθεί εάν και πότε θα υπάρξει φως στο βάθος του ελληνικού τούνελ.


Τον πάτησαν με το αυτοκίνητό του μπροστά στα μάτια της γυναίκας του – 24ωρο\nΔύο ληστές που διέρρηξαν το σπίτι πρώην αξιωματικού του Ναυτικού τον πάτησαν δύο φορές με το αυτοκίνητό του. Πέθανε μπροστά στα μάτια της γυναίκας του.\nΟι ληστές μπήκαν στο διαμέρισμα του 35χρονου Mike Samwell στο νότιο Μάντσεστερ τις πρώτες πρωινές ώρες της 23ης Απριλίου. Όταν ο Mike προσπάθησε να τους αποτρέψει να πάρουν το αυτοκίνητό του, τον πάτησαν δύο φορές. Πέθανε λίγο αργότερα από τα σοβαρά τραύματά του.\nΟ Ryan Gibbonsκαι ο Raymond Davies που κατηγορούνται για τον θάνατό του, αρνούνται πως έχουν ευθύνη. Δήλωσαν ένοχοι μόνο για διάρρηξη.\nΤον πάτησαν με το αυτοκίνητό του\nΣτη δίκη για τη δολοφονία, ο εισαγγελέας ανέφερε πως ο Mike είχε ξαπλώσει με τη σύζυγό του Jessica όταν άκουσαν θόρυβο στις 3 τα ξημερώματα.\n«Ήταν ένας ήχος που πρέπει να φοβούνται όλοι μέσα στη νύχτα. Ο ήχος κάποιου που μπαίνει σπίτι σου. Μόνο λίγα λεπτά αργότερα ο Mike Samwell κείτονταν θανάσιμα τραυματισμένος έξω από το σπίτι του. Τον πάτησαν με το αυτοκίνητό του τουλάχιστον δύο φορές.\nΔύο από τους άντρες που είναι υπεύθυνοι για τον θάνατό του βρίσκονται μπροστά σας στο εδώλιο. Καθένας, με τον δικό του τρόπο, φέρει ευθύνη για το τρομακτικό συμβάν. Ήταν συνεργοί. Είχαν σχέδιο να μπουν στο σπίτι και να κλέψουν το αυτοκίνητο.\nΟ γυναίκα του άτυχου Mike έτρεξε κάτω και τηλεφώνησε στην αστυνομία. Είδε ότι είχαν σπάσει τη γυάλινη πόρτα. Έτρεξε έξω. Είδε τον Mike να βρίσκεται κάτω από τις ρόδες του αυτοκινήτου. Το αυτοκίνητο πρέπει να πέρασε τουλάχιστον δύο φορές από πάνω του».


Χτυπούσαν ανασφάλιστα οχήματα στην παραλία Μυρτοφύτου\nΕιδικότητα τα αυτοκίνητα λουομένων στο Μυρτόφυτο\nΣυνελήφθησαν χθες (18-8-2014) το απόγευμα, στην Καβάλα, από αστυνομικούς της Ομάδας ΔΙ.ΑΣ. Καβάλας, δύο (2) ημεδαποί, ένας 59χρονος και μία 49χρονη, σε βάρος των οποίων σχηματίσθηκε δικογραφία για κλοπή και κατοχή ναρκωτικών.\nΕιδικότερα, οι δύο δράστες, το μεσημέρι της ίδιας ημέρας, στην παραλία Μυρτόφυτου Καβάλας, αφαίρεσαν από ανασφάλιστο όχημα, το χρηματικό ποσό των 500 ευρώ και διέφυγαν επιβαίνοντες σε Ι.Χ.Ε. αυτοκίνητο.\nΜετά την καταγγελία του περιστατικού, οι αστυνομικοί εξέδωσαν σχετικές αναζητήσεις, με αποτέλεσμα να εντοπίσουν τους δράστες στην Καβάλα και να τους συλλάβουν.\nΣε έρευνα που πραγματοποιήθηκε στο όχημά τους, βρέθηκαν και κατασχέθηκαν μία (1) νάιλον συσκευασία με ακατέργαστη κάνναβη, βάρους 2,5 γραμμαρίων και το χρηματικό ποσό των 175 ευρώ.\nΟι συλληφθέντες θα οδηγηθούν στον κ. Εισαγγελέα Πρωτοδικών Καβάλας, ενώ την προανάκριση ενεργεί το Αστυνομικό Τμήμα Ελευθερούπολης Καβάλας.


> Βόλτα>Καρότσια>Βρεφικά Καρότσια>CHICCO Minimo 2 Καρότσι με Μπάρα Προστασίας Paprika\nCHICCO Minimo 2 Καρότσι με Μπάρα Προστασίας Paprika\nΤο νέο καρότσι Miinimo, από την εταιρία CHICCO είναι ελαφρύ, άνετο, ευέλικτο και εύκολο στη χρήση. Αποτελεί την ιδανική επιλογή για μια ζωή άνετη στην πόλη, είτε όταν οι μητέρες πάνε για ψώνια, είτε ταξιδεύοντας ακόμα και με το αεροπλάνο.\nΕξαιρετικά συμπαγές και ελαφρύ - Πρακτικός και εύκολος χειρισμός!\nΑναδιπλωμένο βιβλίο με το ένα χέρι.\nΑναδιπλώστε την πλάτη σε 4 θέσεις.\nΜε μπροστινή μπάρα ασφαλείας.\nΠαραμένει σταθερό όταν διπλώνεται και καταλαμβάνει μόνο 48 x 54 x 26 cm.\nΣούπερ γεμισμένο καθίσμα\nΠλήρως ξαπλωμένη πλάτη καθίσματος που μπορεί να ρυθμιστεί σε 4 θέσεις.\nΗ κουκούλα είναι επεκτάσιμη.\nΕύκολη μεταφορά: Τσάντα ώμου + τσάντα, που μπορεί να χρησιμοποιηθεί ως σακίδιο για τη μεταφορά του.\nΕγκρίθηκε από τη γέννηση έως 15 κιλά.\nΡυθμιζόμενος ιμάντας καθ΄ύψος σε 4 θέσεις.\nΠεριλαμβάνει: Αδιάβροχη ενσωματωμένη, μπροστινή μπάρα ασφαλείας, τσάντα ώμου για να το μεταφέρετε στον ώμο, τσάντα που μπορεί να χρησιμοποιηθεί ως σακίδιο.\nLIONELO Elia Grey\nLIONELO Elia Blue\nLIONELO Elia Red\nLIONELO Elia Oslo...\nLIONELO Bell Graphite\nLIONELO Julie One...\nINGLESINA Trilogy Maui...\nINGLESINA Καρότσι Quid...\nINGLESINA Aptica Silk...


5 δημητριακά για καλή διατροφή | HuffPost Greece LIFE\n5 δημητριακά για καλή διατροφή\n27/11/2014 12:20pm EET | Updated Δεκέμβριος 10, 2014\nΜπορεί η βρώμη να έχει μπει για τα καλά στην καθημερινότητα του Έλληνα αλλά υπάρχουν τόσα άλλα δημητριακά στη φύση που μπορούν να μπουν στο καθημερινό μενού. Τα δημητριακά έχουν πολλές βιταμίνες, φυτικές ίνες, αντιοξειδωτικά και προσφέρουν ενέργεια στον οργανισμό. Η κατανάλωσή τους έχει συνδεθεί με τη μείωση του κινδύνου καρδιακών παθήσεων, εγκεφαλικών επεισοδίων, καρκίνου, διαβήτη και παχυσαρκίας. Γνωρίστε τα και ενσωματώστε τα στη διατροφή σας!\nΗ φυσική ουσία που δίνει στο ρύζι το μαύρο του χρώμα περιέχει μοναδικά αντιοξειδωτικά συστατικά που έχουν συνδεθεί με την προστασία του οργανισμού απέναντι σε καρδιακές παθήσεις, τον καρκίνο και την παχυσαρκία. Γι' αυτό το λόγο το μαύρο ρύζι έχει μεγαλύτερη αντιφλεγμονώδη δράση και περιέχει περισσότερη πρωτεϊνη, σίδηρο και φυτικές ίνες σε σχέση με το καστανό ρύζι. Μπορείτε να το πασπαλίσετε στις σαλάτες σας, να το σερβίρετε με το κρέας ή να το ανακατέψετε με ο,τι λαχανικό σας έχει περισσέψει στο ψυγείο.\nΜπορεί για διατροφικούς λόγους να κατατάσσεται με τα δημητριακά, αλλά το φαγόπυρο προέρχεται από τους σπόρους ενός θάμνου. Δεν περιέχει γλουτένη και έχει υψηλή περιεκτικότητας πρωτεΐνης και βιταμίνης Β, Ε και Κ. Είναι πλούσιο σε μέταλλα όπως ασβέστιο, χαλκό, σίδηρο, μαγνήσιο, μαγγάνιο, φώσφορο, κάλιο, σελήνιο και ψευδάργυρο. Το φαγόπυρο είναι ιδιαίτερα δημοφιλές στην Ασίας μιας και από αυτό φτιάχνονται τα γνωστά soba noodles, ενώ στην Ελλάδα χρησιμοποιείται για να αντικαταστήσει το αλεύρι σε αρτοπαρασκευάσματα, γλυκά και κρέπες.\nΑποτελεί μία από τις αγαπημένες τροφές των χορτοφάγων γιατί είναι πλούσιο σε φυτικές ίνες και ταυτόχρονα εφοδιάζει τον οργανισμό με καλής ποιότητας πρωτεΐνη. Λόγω του μαγνησίου που περιέχει είναι κατάλληλο και για αθλητές που προπονούνται εντατινό, ενώ δεν περιέχει γλουτένη. Μερικοί σπόροι από κεχρί στο ψωμί, στο ρύζι ή τα όσπρια θα ανεβάσουν την θρεπτική αξία κάθε γεύματός σας.\nΕκτός από το ψωμί σικάλεως που είναι ένα μείγμα λευκού αλευριού και σίκαλης, υπάρχουν και άλλοι τρόποι να απολαύσει κανείς προϊόντα 100% σικάλεως. Το αλεύρι σικάλεως μπορεί να χρησιμοποιηθεί στο ψήσιμο και οι νιφάδες σίκαλης να αντικαταστήσουν τη βρώμη στο πρωινό γεύμα. Έρευνες έχουν δείξει ότι η κατανάλωση σίκαλης βοηθάει στη μείωση των επιπέδων χοληστερόλης και στη ρύθμιση της ινσουλίνης στον οργανισμό.\nΤο κριθάρι ήταν αγαπητό από την αρχαιότητα, μιας και το κατανάλωναν κατά κόρον τόσο οι αρχαίοι Έλληνες όσο και οι Αιγύπτιοι. Οι φυσικές ουσίες που περιέχει το κριθάρι βοηθούν στην πέψη, ενισχύουν το ανοσοποιητικό, βοηθούν στη μείωση της χοληστερίνης και στη διατήρηση του βάρους. Μπορείτε να το απολαύσετε για πρωινό, σε ένα κρύο πιάτο με λαχανικά ή να αντικαταστήσετε με αυτό το ρύζι σε οποιοδήποτε πιάτο.\nΑυτό το άρθρο/blog βασίστηκε στο κείμενο 8 Whole Grains You're Probably Not Eating που δημοσιεύτηκε στην Huffington Post Αμερικής.